MH17 - Sputnjik Srbija\n12:30 07 Jun 2020\nIstražitelji dobili od Rusije dodatne podatke o padu aviona na letu MH17\nMeđunarodni istražitelji dobili su od Rusije dodatne podatke sa radara u vreme pada „boinga“ u Ukrajini u junu 2014. godine, saopštilo je holandsko tužilaštvo, čiji su predstavnici članovi Zajedničke istražne grupe angažovani u krivičnoj istrazi tragedije.\nHolandija ne zna da dešifruje ruske podatke o MH17\nU saopštenju holandskog javnog tužilaštva koji list citira, navodi se da su podaci o snimcima sa radara navodno dati u formatu koji ne odgovara međunarodnim standardima.\nHolandski novinari tužili policiju zbog oduzimanja dokaza MH-17\nDva holandska novinara podneli su žalbu na rad policije jer je konfiskovala materijale o padu malezijskog aviona „boing“ na istoku Ukrajine.\nIstraga je osuđena na neuspeh ako se ne budu razmatrale sve verzije, izjavio je portparol predsednika Rusije Dmitrij Peskov o istrazi po predmetu aviona MH17.\nPeskov: Nije tačno da je prekinut dijalog o Ukrajini\nNije tačno da je dijalog u okviru „normandijskog formata“ u Ukrajini prekinut: on se odvija, između ostalog i na ekspertskom nivou, izjavio je portparol Kremlja Dmitrij Peskov.\nPeskov: Đavo se krije u detaljima, nismo videli dokaze\nRusija nije videla nijedan dokaz u preliminarnoj istrazi o obaranju malezijskog aviona MH17 2014. godine koju su juče objavili međunarodni istražitelji, rekao je portparol Kremlja Dmitrij Peskov.\nRusija je razočarana time što se situacija oko istrage katastrofe sa avionom MH17 ne menja, izjavila je zvanična predstavnica Ministarstva inostranih poslova Marija Zaharova.\nMoskva: MH17 nije oboren raketom iz Donjecka\nIstraga o rušenju malezijskog „boinga“ u regionu Donjecka 2014. praćena je spekulacijama, rekao je portparol Kremlja Dmitrij Peskov.\nMeđunarodna istražna grupa (JIT) na konferenciji za medije objavljuje rezultate istrage o uzrocima obaranja malezijskog aviona iznad Ukrajine. Grupa se sastoji od tužilaca iz Holandije, Austrije, Belgije, Ukrajine i Malezije.\nUkrajinski radar na mestu pada MH17 (video)\nKompanija koja proizvodi radiolokatorske radare i Ministarstvo odbrane Rusije predstavljaju osnovne radiolokatorske podatke prikupljene u vazdušnom prostoru u vezi sa obaranjem aviona MH17 17. jula 2014, kada je poginulo 298 osoba.\n„Almaz–Antej“ predaje dokumenta o obaranju malezijskog aviona\nKoncern „Almaz–Antej“ predao je ruskim organima materijale o vazdušnoj situaciji u području pada MH17 na istoku Ukrajine u julu 2014. godine.


GROBARI U NEVERICI: U Partizan već stiglo PRVO zimsko pojačanje! | Najnovije vesti - Srbija danas\n11.12.2019. • 12:36 Srbija Danas\nNenad Lalatović, trener Vojvodine, u razgovoru za "Sportski Žurnal" rekao je da su Novosađani odlučili da petorica igrača iz sastava koji je "izneo" jesenji deo sezone mogu da napuste "Karađorđe". Među njima je i napadač Nemanja Nikolić koji je dogovorio jednogodišnju pozajmicu sa "Lalama", ali će se vratiti u Humsku pošto nije zadovoljio očekivanja.\nI ON ŽALI ZA HAGOM: Rukavina poslao MOĆNU poruku Grobarima pred okršaj u Humskoj\nDRAKONSKA KAZNA: Bivši reprezentativac Srbije SUSPENDOVAN do kraja sezone\n– To su Nemanja Nikolić, Nikola Petković, Nemanja Vučić i Željko Filipović. Oni u finišu prvog dela šampionata nisu bili u konkurenciji za sastav, a u ovoj pauzi slobodni su da biraju gde će nastaviti karijeru. Pored njih, tu je i Branko Lazarević, kojeg ne bismo da se odreknemo, ali on je izrazio želju da promeni sredinu, da bi imao više prostora da igra – rekao je Nenad Lalatović.\nNikolić je u Partizan došao 2018. godine iz Spartaka, ali ga je letos trener Milošević svrstao u grupu "prekobrojnih". On je u jesenjem delu prvenstva za Vošu dao tri gola, a videćemo da li će se zadržati u Humskoj ili će uslediti nova pozajmica ili transfer.\nNemanja Nikolić FK Partizan FK Vojvodina Nenad Laltović


Fadil Novalić pozvao kritičare da budu dio rješenja\nPremijer Federacije BiH Fadil Novalić pozvao je sve predstavnike vlasti da budu dio konstruktivnih rješenja u odgovoru na posljedice globalne inflacije, a ne da šire paniku u javnosti.\n“Jasno mi je da u politici ima ljudi kojima ekonomija nije bliska oblast. No, ukoliko zaista imaju dobre namjere i žele efikasnost u preveniranju posljedica poskupljenja do kojih je došlo u cijelom svijetu, trebali bi onda učiniti sve da se hitno usvoji federalni budžet za ovu godinu. Također, dežurni kritičari bi, ako ništa drugo trebali znati da, kao i u svakoj drugoj zemlji i prema Zakonu o robnim rezervama FBiH, poslovanje u okviru Federalne direkcije robnih rezervi nosi oznaku – državna tajna”, naglasio je premijer Novalić.\nPodsjetio je da je Vlada FBiH u ovogodišnjem budžetu planirala 20 miliona KM, što je deset puta veće izdvajanje u odnosu na sve ranije godine. Dodatno, u Federaciji BiH trenutno ima dostupnih roba u vrijednosti od 30 miliona KM.\n“Zbog tajnosti podataka, jasno je da ne možemo iznositi detaljnije informacije. Međutim, ono što je sigurno jeste da građani nemaju razloga za strah, jer imamo dovoljno zaliha za višemjesečnu proizvodnju brašna i hljeba, odnosno do naredne žetve. S druge strane, sa onima koji neosnovano podižu cijene se obračunavamo svakodnevno, jer su naše inspekcije 24 sata na terenu. Pozivamo građane da prijave svaki slučaj neosnovanog poskupljenja”, poručio je premijer Novalić.\nPremijer Novalić dodao je da očekuje i da će Dom naroda Parlamenta FBiH podržati prijedlog Vlade FBiH o stavljanju u pogon blokova 4 i 5 termoelektrana Tuzla i Kakanj, nakon što je to sinoć uradio Predstavnički dom na vanrednom zasjedanju.\n“Samo pokretanjem domaćih resursa možemo osigurati našu energetsku nezavisnost i održati konkuretnost kompanija, te što je najvažnije, time garantirati da struja neće poskupjeti, jer imamo svoje kapacitete za njenu proizvodnju. Zato očekujem od svih da populizam zamijene odgovornošću prema građanima i glasaju za budžet Federacije BiH kako bi se mogle dopunjavati robne rezerve, a naši poljoprivrednici prije proljetne sjetve dobili poticaje, te podrže pokretanje blokova 4 i 5”, poručio je premijer Novalić.


(VIDEO) Tegeltija najavio tužbe za klevetu: Prijave zbog uplitanja u postupak | TV1\n(VIDEO) Tegeltija najavio tužbe za klevetu: Prijave zbog uplitanja u postupak\nPredsjednik VTV-a BiH Milan Tegeltija, najavio je građanske tužbe, krivične i disciplinske prijave, kao i pritužbu predsjedniku Evropskog suda za ljudska prava, protiv različitih kategorija osoba koje su u javni prostor iznijeli tvrdnju da je počinio koruptivne radnje.\nKako kaže, podržava istraživačko novinarstvo, no, ističe da novinar koji u obavljanju svog posla prekorači i uđe u klevetu, izlazi iz okvira zakona.\nNa komentare da je Vijeće podijeljeno po etničkoj osnovi, kaže da to ne može ustvrditi, te da VSTV odlučuje na demokratski način sa pravom svakog člana da se složi sa nečim ili ne. Opsežnu pravnu akciju koju će poduzeti sa svojim pravnim timom predstavio je okupljenim novinarima u sjedištu VSTV u Sarajevu.\n“Podnošenje građanskih tužbi za klevetu protiv svih medijskih kuća i pojedinačnih novinara, političara i drugih osoba koji su svojim izjavama u javnosti iznijeli ili prenijeli netačne tvrdnje iz kojih proizilazi da sam počinio bilo koju koruptivnu radnju. Drugo, Ovakve tužbe bit će podnijete i u inostranstvo, posebno u SR Njemačkoj. Treće, podnošenje krivičnih prijava nadležnim tužilaštvima protiv osoba koje su svjesno konstruisale i plasirale lažne vijesti koje su imale za cilj moje stavljanje pod disciplinski i krivični progon. Četvrto, podnošenje disciplinskih prijava protiv nosilaca pravosudnih funkcija koje su se, suprotno kodeksu sudijske etike, direktno upleli u tekući krivični postupak pred Tužilaštvom BiH, sugerišući Tužilaštvu da bi ja u istom postupku trebao imati status osumnjičenog. I zadnje, podnošenje prijave predsjedniku Evropskog suda za ljudska prava u Strazburu protiv sudije tog suda iz BiH, gdina Farisa Vehabovića, koji se svojim javnim izjavama direktno upleo u postupke koje imaju kapacitet da o njima, u konačnoj instanci, odlučuje upravo taj sud”, rekao je Tegeltija.\nAutor: Andi Mioč\nPrethodni članak(VIDEO) Izetbegović: Što se tiče formiranja nove vlasti, stvari su jednostavne…\nNaredni članakBanjaluka: Otac optužen za seksualno zlostavljanje 14 – godišnje kćerke


Uslovi - Medicinski Nameštaj\nDobrodošli na sajt kompresa.kmn.com. Ovaj sajt je informativnog karaktera i omogućava korišćenje usluga i sadržaja koje je podložno niže navedenim Uslovima korišćenja. Uslovi korišćenja se primenjuju na sve sadržaje i usluge ovog sajta. Smatra se da su korisnici upoznati sa ovim uslovima, kao i da prihvataju korišćenje sadržaja ovog sajta isključivo za ličnu upotrebu i na sopstvenu odgovornost. Kompresa doo ima autorska prava na sve sadržaje (tekstualne, vizuelne materijale, baze podataka, programerski kod). Neovlašćeno korišćenje bilo kog dela sajta, bez dozvole vlasnika autorskih prava, smatra se kršenjem autorskih prava i podložno je tužbi. Kompresa doo zadržava pravo izmene, ukidanja (privremenog i trajnog) bilo kojeg sadržaja ili usluge na sajtu bez obaveze prethodne najave. Zadržavamo pravo da uslove korišćenja menjamo s vremena na vreme, bez najave. Molimo vas da s vremena na vreme posetite ovu stranicu, kako biste bili upoznati sa eventualnim promenama.\nSlike, opisi proizvoda i sve informacije vezane za proizvode su informativne i ne mora da znači da su potpuno verodostojne. Cene na sajtu su samo informativnog karaktera i mogu se razlikovati od stvarnih veleprodajnih i zadržavamo pravo da ih menjamo bez prethodne najave.\nSajt kompresa-kmn.com se sastoji od autorskih sadržaja, sadržaja partnera i oglašivača, besplatnih sadržaja i linkova na druge web stranice. Sve sadržaje ovog sajta koristite na sopstvenu odgovornost. Ne snosimo odgovornost ni za kakvu štetu ili dezinformaciju postavljenu od strane oglašavača na našem sajtu.\nKompresa-kmn.com poštuje privatnost svojih korisnika i posetilaca sajta. Podatke iz formi, kao i ostale podatke o korisniku, Kompresa doo neće davati na uvid trećoj strani. Podaci o korisniku neće biti dostupni trećoj strani, osim u slučaju kada je takva obaveza regulisana zakonom.


Sijarto: Treba ubrzati proces evropskih integracija\nFebruar 26, 2019 16:50\n"Mislimo da taj proces treba ubrzati", rekao je Sijarto na konferenciji za novinare u Budimpešti sa ministarkom za evropske integracije Srbije Jadrankom Joksimović i istakao da se Evropska komisija poslednjih godina nije dovoljno bavila time da zemlje Zapadnog Blakana približi članstvu.\nUkazao je da će ova godina biti prva u istoriji EU kada će doći do smanjenja broja članica i dodao da će EU oslabiti izlaskom Velike Britanije, jedne od najjačih ekonomija koja je do sada jačala zajednicu.\n"Stav mađarske vlade jeste da EU treba da se ojača, a za to su joj potrebni novi impulsi i nove zemlje članice koje će jačati bezbednost i ekonomiju, a zemlje koje se nalaze u regionu Zapadnog Balkana su upravo takve", rekao je Sijarto.\nMađarska će, kaže, nastaviti da pruža podršku Srbiji u ubrzavanju evrointegracija, kao i obavljanju zadataka na zaštiti granica.\nSijarto je rekao i da će 20. marta biti održana peta zajednička sednica vlada Srbije i Mađarske i najavio da su usled rasta mađarski privrednici u mogućnosti da ulažu u inostranstvo.\nKaže da će prva zemlja za mađarske investicije biti Srbija, kao i da će Mađarska nastaviti sa Programom razvoja u Vojvodini.\nU proteklih nekoliko godina 10.426 poljoprivrednika je dobilo podršku od Mađarske oko tri milijardi forinti. Ove godine nameravamo da usmerimo 7,5 milijardi forinti za razvojni program u Vojvodini, najavio je Sijarto i dodao da će milijardu i po forinti biti izdvojeno za turistički razvoja, a milijardu i po za mala i srednja preduzeća.\n"Pospešivanje ekonomskog razvoja Srbije je u interesu Mađarske, a i u interesu EU, i u tom pogledu Mađarska će nastaviti da pruža podršku Srbiji", zaključio je Sijarto.\nRusija prekinula isporuke električne energije Finskoj 16\nPritisak EU na Mađarsku da ukine veto na naftni embargo 19\nBorelj: Dogovor o naftnom embargu Rusiji nije siguran 18\nAustrija ukinula sva korona pravila 19\nSijarto: Mađari ne smeju plaćati cenu rata 19


Čubrilović vakcinisan protiv virusa korona - RTV Doboj\nPredsjednik Narodne skupštine Republike Srpske Nedeljko Čubrilović danas je u Institutu za javno zdravstvo Srpske primio Sinofarmovu vakcinu protiv virusa korona.\n– Zahvaljujem se zaposlenim radnicima u zdravstvu Republike Srpske koji više od godinu ulažu nadljudske napore u borbi protiv virusa korona. Zahvaljujem se i zdravstvenom osoblju koje vrlo profesionalno obavlja proces imunizacije stanovništva i iskreno se nadam da će taj proces u narednim danima biti intenziviran – rekao je Čubrilović.\nOn je istakao da Srpska čini sve da, nakon što je zakazao sistem Kovaks, dođe do neophodnih vakcina za građane.\nČubrilović je pozvao građane Republike Srpske da se pridržavaju epidemioloških mjera i tako sačuvaju i sebe i članove porodica, kao i svoje sugrađane, saopšteno je iz Narodne skupštine Republike Srpske.\nTegeltija: Odluka o omogućavanju uvoza 50.000 vakcina iz Kine\nTrivić: Predložićemo da od ponedjeljka svi osnovci budu u klupama (VIDEO)


Područje opštine Kladovo proglašeno zaraženim afričkom kugom svinja | Zaječarska hronika\nPodručje opštine Kladovo proglašeno zaraženim afričkom kugom svinja\nPodručja i delovi lovišta “Ključ”, “Živica”, “Miroč-Štrbac”, kao i površine delova lovišta “Nacionalni park Đerdap”, “Todorova reka” i “Negotinska krajina” proglašavaju se zaraženim područjem od bolesti afrička kuga svinja, navodi se u danas donetom Rešenju Uprave za veterinu Ministarstva poljoprivrede, šumarstva i vodoprivrede.\nDelovi lovišta “Nacionalni park Đerdap”, “Todorova reka” i “Negotinska krajina”, kao i lovišta “Vratna” i “Deli Jovan”( koje obuhvata delove opština Bor, Negotin i Zaječar) proglašeni su područjem visokog rizika od zarazne bolesti afrička kuga svinja kod divljih svinja.\nNakon što su u ataru Tekije i Kupuzišta na teritoriji opštine Kladovo evidentirani su prvi slučajevi oboljevanja svinja od afričke kuge, Uprava za veterinu donela je rešenje da teritoriju svoih lovačkioh udruženja u ovoj podunavskoj opštini proglasi zarženom.\nOva zarazna bolest za koju nema leka, evidentirana je prošle godine u susednim zemljama, u Rumuniji i Bugarskoj, ali su ovo prvi slučajevi oboljevanja populacije divljih svinja na prostoru Ključa i Negotinske krajine, na kojima se zbog blizine granice poslednjih meseci sprovodi niz preventivnih i operativnih mera od dezinfekcija prostorija u kojima se čuvaju domaće svinje, preko zabrane hranjenja pomijama, pojačane higijene i zabrane ulaska u prostorije i objekte gde su svinje smeštene.\nNaložene su mere suzbijanaj bolesti na ovom području, a rešenje je dostavljeno Republičkoj veterinarskoj inspekciji Borskog upravnog okruga i Veterinarskom specijalističkom institutu u Zaječaru.


Slučaj RTV ide u Strazbur\nBeta 27. juna 2016. 15:35\nGrupa novinara i urednika Radio-televizije Vojvodine (RTV), uz pomoć advokatske kancelarije Beljanski iz Novog Sada, uputiće tužbu Evropskom sudu za ljudska prava vezano za slučaj smenjivanja u RTV-u, pozivajući se na presedan i slučaj „Manole protiv Moldavije“.\nKako je naveo dnevni list Danas, u slučaju „Manole protiv Moldavije“ Evropski sud za ljudska prava se proglasio nadležnim, bez obzira na to što nisu iscrpljene domaće sudske instance.\nNovinari će se iz tog razloga obratiti Evropskom sudu, bez potrebe da prethodno prodju kroz sve pravne lekove koje nudi Srbija.\nPredsednik Nezavisnog društva novinara Vojvodine (NDNV) Nedim Sejdinović je naveo za Danas da će od izuzetne važnosti biti i „slučaj Arežina“, koji će se odvijati pred domaćim pravosudjem.\nKako je rekao, u slučaju smenjivanja tadašnjeg direktora programa RTV-a Slobodana Arežine bilo je evidentno da je cilj bio „preuzimanje kontrole nad uredjivačkom politikom i instrumentalizacija javnog servisa od Srpske napredne stranke“.\n„Kada su smenjivali Arežinu nisu razmišljali o tome da čitav taj postupak može da izazove buru nezadovoljstva javnosti i zaposlenih u RTV-u, ali i domaćih i medjunarodnih organizacija. Uopšte nisu vodili računa ni o zakonitosti postupka i tu je bilo niz nezakonitosti i nepravilnosti i, koliko znam, Arežina će zaštititi svoja prava pred sudom“, rekao je Sejdinović.\nNakon smene Slobodana Arežine u maju, posle izbora u Srbiji, i nakon ostavke generalnog direktora RTV-a, usledio je talas smena od 14 novinara i urednika, koje su izvele nezadovoljne ljude na ulicu, te je u Novom Sadu bilo organizovano tri protesta protiv tog postupka i, kako se navodi, „urušavanja Javnog servisa“.\nU „letnjoj programskoj šemi“ sa programa RTV su skinute i mnoge političke emisije analitičkog karaktera, medju kojima je Radar, U nedostatku dokaza i slično.\nNovi protest u organizaciji pokreta Podrži RTV, četvrti, biće održan danas, 27. juna, u 19 časova ispred zgrade RTV-a u Ulici Maksima Gorkog.


Srbija ponovo na začelju po brzini izdavanja građevinskih dozvola - MEDIJA CENTAR BOR );\nSrbija ponovo na začelju po brzini izdavanja građevinskih dozvola\nIzdavanje građevinskih dozvola i siva ekonomija u fokusu kampanje „Pitajte kada „. Građani mogu NALED-u da prijavljuju probleme sa birokratskim procedurama.\nSrbija će se po brzini izdavanja građevinskih dozvola ponovo naći među poslednjih deset zemalja na Doing business listi Svetske banke za 2014. jer nije napravljen bilo kakav pomak u ovoj oblasti. Taj izveštaj koji analizira uslove poslovanja u 185 zemalja biće predstavljen 29. oktobra i naša zemalja ponovo neće popraviti svoju poziciju u očima investitora.\nProces izdavanja građevinskih dozvola biće u fokusu nastavka antibirokratske kampanje “Pitajte kada” koju Nacionalna alijansa za lokalni ekonomski razvoj (NALED) vodi sa Radio-televizijom Srbije. Probleme sa dozvolama, ali i svim drugim birokratskim procedurama za koje smatraju da su nepotrebno komplikovane i dugotrajne građani i privrednici mogu da prijave NALED-u kako bismo uticali na nadležne organe da što pre budu pojednostavljene.\nDruga važna tema kampanje “Pitajte kada” biće borba protiv sive ekonomije. Podaci NALED-a pokazuju da vrednost prometa u sivoj zoni premašuje 24 odsto BDP-a. Oko 28 odsto preduzeća posluje tako što ne plaća sve poreske obaveze pri isplati zarada ili nelegalno prometuje robu.\nRešenja za ove probleme bila bi izmena Zakona o planiranju i izgradnji, kao i usvajanje jedinstvenog zakona o inspekcijama i snižavanje poreskog opterećenja na najniže zarade.\nKljučne izmene u ZoPI trebalo bi da budu uvođenje jednošalterskog sistema, elektronsko podnošenje i vođenje zahteva za dozvolu, kao i isključivanje javnih preduzeća iz procesa odlučivanja. Takvo rešenje pomerilo bi Srbiju na Doing business listi za oko 100 mesta.\nDonošenje jedinstvenog zakona o inspekcijama trebalo bi da u borbi protiv sive ekonomije konačno reši pitanje preklapanja nadležnosti, unapredi kontrolu i proces kažnjavanja dok bi smanjivanje poreskog opterećenja najnižih zarada trebalo da motiviše poslodavce da zaposlene vrate u legalne tokove, a u tom pravcu bi trebalo razmotriti mogućnost ukidanja doprinosa za zdravstvo i nezaposlenost.\nKampanju “Pitajte kada” pratiće promotivni spotovi. Spot o građevinskim dozvolama počeo je sa emitovanjem 14. oktobra na kanalima RTS, a u novembru će premijerno biti prikazan i spot posvećen borbi protiv sive ekonomije. Neki od najvažnijih dosadašnjih rezultata kampanje „Pitajte kada“ su ukidanje 138 parafiskalnih nameta, kao i ukidanje dve trećine dokumenata potrebnih za dobijanje naknade tokom trudničkog bolovanja.


Nacrt strategije razvoja sistema javnih nabavki | Privredna komora Crne Gore\nPrivrednici su na javnim konsultacijama o Nacrtu strategije razvoja sistema javnih nabavki u Crnoj Gori za period 2016. – 2020. godina pozvali naručioce u ovim postupcima da usklade tendersku dokumentaciju sa mogućnostima malih i srednjih preduzeća da bi domaće firme dobijale što više poslova.\nSkup je održan 13. novembra 2015. godine u organizaciji Privredne komore Crne Gore, Mreže za afirmaciju nevladinog sektora i Uprave za javne nabavke.\nModerirao je Aleksandar Mitrović, rukovodilac Sektora za pravne i opšte poslove Privredne komore Crne Gore, koji je najavio da će na skupu biti predstavljeni elementi strategije i akcionog plana za sistem javnih nabavki. Izrazio je očekivanje da će učesnici – predstavnici ponuđača i naručilaca ukazati na to šta treba modifikovati, unaprijediti i eventualno na drugačiji način riješiti u ovim dokumentima kako bi se poboljšao sistem javnih nabavki u narednom periodu. Po njegovim riječima, evidentno je da je neophodno redukovati dokumentaciju i povećati efikasnost u ovim postupcima i na taj način relaksirati privrednike od komplikovanih administrativnih procedura.\nPrema riječima Mersada Mujevića, direktora Uprave za javne nabavke, efikasan sistem javnih nabavki je neophodan za ostvarivanje ciljeva slobodnog tržišta i obezbjeđivanje uslova tržišnog nadmetanja. Sistem javnih nabavki počiva na načelima transparentnosti, jednakog tretmana, slobodi tržišnog nadmetanja i nediskriminaciji.\n- Tokom proteklih godina dobro upravljanje javnim nabavkama postalo je ključna odrednica dobrog upravljanja i napretka države. Njegov značaj za društveni i ekonomski razvoj odražava se u činjenici da vrijednost javnih nabavki čini značajan udio u društvenom bruto proizvodu svake zemlje (od 10-20 %) –kazao je Mujević.\nCrnogorski propisi iz oblasti javnih nabavki moraju se uskladiti sa paketom novih direktiva koje je Evropska komisija objavila u maju 2014. godine. Države članice su u obavezi da prenesu direktive u roku od dvije godine - do maja 2016. godine. Strategija razvoja sistema javnih nabavki u Crnoj Gori za period 2016. – 2020. nastala je kao rezultat analize o tome kako se praksa javne nabavke sprovodi u zemlji i sa relevantnim iskustvom iz drugih zemalja.\n- Ključni ciljevi ove Strategije su poboljšanje sistema javne nabavke kroz stalno nadgledanje i sprovođenje neophodnih regulatornih promjena, zatim ojačanje pristupa javnim finansijama, povećanje transparentnosti, efikasnosti i poboljšanje protoka informacija, praćenje aktuelnih trendova (zelene nabavke, društveno odgovorne nabavke, inovativne nabavke, elektronske nabavke, podrška MSP i dr), dalji razvoj ljudskog kapitala koji je uključen u javnu nabavku i harmonizacija u skladu sa direktivama EU – pojasnio je Mujević.\nOd regulatornog razvoja sistema javnih nabavki u Crnoj Gori za period 2016-2020 očekuje se da obezbijedi naručiocima da sprovode nabavke uz minimalne administrativne napore istovremeno obezbjeđujući najbolju vrijednost za novac i adekvatne performanse nabavljene robe, usluga i izvedenih radova, i obezbjeđivanje transparentnosti i integriteta procesa. Cilj je i povećanje lakoće pristupa privrednih subjekata na tržištu javnih nabavki, obezbjeđujući im fer i ravnopravan tretman i promovisanje konkurencije koja se zasniva na kvalitetu i cijeni.\nRezultati koji treba da se postignu u navedenom periodu su izrada novog zakona o javnim nabavkama koji u potpunosti odgovara pravnoj tekovini EU do prvog kvartala 2017. godine, odgovarajućih podzakonskih akata, te puna puna harmonizacija sa drugim zakonima i regulatornim aktima do kraja iste godine.\n- Elektronske javne nabavke su ključni izazov koji će unaprijediti transparentnost njihovih postupaka. Do kraja trajanja strategije u planu je da se, uz pomoć instrumenata za predpristupnu pomoć u vrijednosti od 1,6 miliona eura, zaokruži sistem elektronskih javnih nabavki – kazala je šefica Radne grupe za izradu Strategije Sandra Škatarić.\nPrema riječima Vuka Maraša, predstavnika MANS-a, javne nabavke su jedno od najvažnijih ekonomskih pitanja jer se na njih godišnje utroši i 300 miliona eura.\n- Ultimativni cilj je da obezbijedimo jednostavnije, efikasne i ekonomične javne nabavke, ali i jednake uslove za učešće privrednika u tim poslovima, naročito crnogorskih malih i srednjih preduzeća – rekao je Maraš.\nU fokusu njegove diskusije bila je korupcija u javnim nabavkama. Prema njegovim riječima, 13 odsto sredstava EU za javne nabavke završi u korupciji, dok je u Crnoj Gori, tvrdi, to brojka od 40 miliona eura.\nMaraš naglašava da je potrebna veća samostalnost službenika za javne nabavke, a da je preduslov tome njihova dodatna edukacija. Neophodno bi bilo formirati savjetodavno tijelo koje bi davalo mišljenje ponuđačima i naručiocima o primjeni i sprovođenju Zakona o javnim nabavkama i podzakonskih akata, kako bi se olakašalo sprovođenje propisa iz ove oblasti. Potrebno je povećati broj inspektora za javne nabavke i jačati kapacitete ove inspekcije kako bi mogla da adekvatno kontroliše ove postupke. Takođe je potrebno unaprijediti kapacitete Državne komisije za kontrolu javnih nabavki.\nDaniel Iverson, viši ekspert međunarodne organizacije Sigma koja godinama učestvuje u aktivnostima Crne Gore na unapređenju sistema javnih nabavki, kazao je da je strategija vrlo značajan dokument koji ne samo da predstavlja pregled situacije već i ukazuje na slabe i jake strane sistema, te na metode i resurse za postizanje ciljeva. On je istakao da EU posebno cijene organizovanje javnih rasprava pa je zahvalio Privrednoj komori, MANS-u i Upravi za javne nabavke na ovom skupu, a Radnoj grupi je čestitao uspješan završetak prve faze u kreiranju strategije.\n- Siguran sam da će konačni dokument na kvalitetan način urediti sistem javnih nabavki – kazao je Iverson.\nPrivrednici su tokom rasprave ukazali na postojanje barijera u postupcima javnih nabavki koje otežavaju njihovo učešće i poskupljuju ponude. Put ka njihovom otklanjanju je između ostalog bolja međuinstitucionalna povezanost (između Poreske uprave, Privrednog suda i drugih) i uvođenje elektronskih javnih nabavki. Čuli su se predlozi da se u postupcima izjednače uslovi za ponuđače i naručioce. Oni očekuju da će novi zakon urediti pitanje javnih nabavki ali su pozvali i na dosljednu primjenu postojećeg. Između ostalog, kao jedno od rješenja koje će privrednicima pojednostaviti proceduru jeste uvođenje One stop shopa – jedinstvenog šaltera za sva dokumenta potrebna u ovim postupcima.\nPrivrednici su u mogućnosti da do 20. novembra 2015. u pisanoj formi dostave komentare radnoj grupi za izradu strategije, a Privredna komora će u susret njenoj implementaciji organizovati još skupova na ovu temu.


LUKSEMBURG Prošla godina od izbora\nVijeće potvrdilo spremnost EU da u ovoj fazi nastavi provoditi izvršni mandat operacije Althea u pružanju podrške vlastima u našoj zemlji\nS jedne od ranijih sjednica Vijeća ministara BiH\n- Vijeće ponovno ističe svoju nedvosmislenu predanost evropskoj perspektivi Bosne i Hercegovine kao jedinstvene, ujedinjene i suverene zemlje. Uzimajući u obzir da od prošlogodišnjih općih izbora u Bosni i Hercegovini još nisu formirane vlade na državnom nivou i nivou Federacije, Vijeće ponavlja svoj poziv Bosni i Hercegovini da bez daljnjeg odgađanja nastavi s uspostavom vlada kako bi počele raditi u interesu svih građana - kaže se u zaključcima Vijeća za vanjske poslove.\nVijeće je, također, potvrdilo spremnost EU da u ovoj fazi nastavi provoditi izvršni mandat operacije Althea u pružanju podrške vlastima Bosne i Hercegovine da očuvaju sigurno i zaštićeno okružje pod obnovljenim mandatom UN-a.\nVojna operacija EUFOR Althea u Bosni i Hercegovini pokrenuta je u decembru 2004. godine i od tada pridonosi očuvanju sigurnog i stabilnog okruženja u toj zemlji. Althea je pokrenuta nakon odluke NATO-a da okonča misiju SFOR-a te usvajanja rezolucije Vijeća sigurnosti UN-a kojom se odobrava razmještaj vojnih snaga EU u BiH.\nEU Ministri vanjskih poslova EU Althea\nSvečanost povodom početka radova na mostu preko Save


Okupljeni na 50. antivladinom protestu "Jedan od pet miliona", ispred Palate pravde, u Beogradu, 16. novembra 2019. (Foto: Zoran Glavonić, Radio Slobodna Evropa)\nBEOGRAD -- "Nema povlačenja, ni korak nazad!" Ovim rečima se okupljenim građanima na 50. antivladinom protestu "Jedan od pet miliona" u Beogradu ove subote preko telefona obratio uzbunjivač Aleksandar Obradović, koji se nalazi u kućnom pritvoru u svom domu u Valjevu.\nObradović je okupljenima, dok stu stajali ispred Palate pravde, poručio da svako može da se oslobodi straha, ako je to mogao on.\n"Ako sam ja to mogao verujte mi to može svako od vas", rekao je Obradović i dodao da je otkrivanjem nezakonitosti u poslovanju Krušika želeo da da doprinos oslobadjanju od straha i budućim uzbunjivačima.\nPredsedniku Srbije Aleksandru Vučiću, koji se od petka uveče nalazi na lečenju u Vojnomedicinskoj akademiji, poželeo brz oporavak:\n"Našem predsedniku želim dobro zdravlje i što brži oporavak, a pozivam ga da, kada bude bio spreman da čuje istinu i neoborive činjenice o poslovanju Krušika, dođe do Valjeva ili da na neki drugi način stupimo u kontakt. Sve što nije razumeo ja ću mu sa velikim zadovoljstvom razjasniti".\n"Hvala vam na svoj podršci, solidarnosti i snazi koju mi dajete. U našoj zemlji veliki je broj zavedenih, ostrašćenih i poniženih tapšača i klimača glavama ovom režimu. Mnogo je pasivnih, nezainteresovanih i ravnodušnih na sve. Ogromno je ohrabrenje što ima sve više ljudi koji ne prihvataju da žive u ovome u čemu poslednjih godina svi živimo", kazao je Obradović.\nOcenio je da u Srbiji ima mnogo poniženih tapšača režimu, kao i mnogo pasivnih i ravnodušnih i naglasio da sebe ne smatra herojem ni mernom jedincom za hrabrost već običnim čovekom sa manama i vrlinama koji nije hteo da posmatra propadanje svog preduzeća, kao ni da mu neko crta uši i rep i tretira ga kao magarca.\nPre nego što je stigla do Palate pravde, gde im se obratio obradović, okupljeni su u koloni prošetali od Platoa ispred Filozofskog fakulteta, preko Terazija, ulicama Kralja Milana, Kneza Miloša i Savskom.\n"Borimo se za našu budućnost"\nJedan od organizatora subotnjih šetnji Srđan Marković rekao je da je ova borba borba "za našu budućnost, decu, da se naši prijatelji koji su otišli iz zemlje vrate, da se naše bake i deke leče. Borimo se za ovu zemlju, za Srbiju, jer je volimo i ovde smo jer želimo ovde da živimo zato što je ovo naša zemlja".\nPrema njegovim rečima, režim vlada strahom, a postoje ljudi i iz redova Srpske napredne stranke koji se oslobađaju tog straha, ocenio je Marković, uz tvrdnju da su uz pomoć građana, ali i ljudi iz SNS, došli do informacija o tome ko su ljudi koji su "napadali" građane i organizatore protesta ispred zgrade Javnog servisa.\nMarković je rekao da se pokazalo da postoje hrabri ljudi, a da je najhrabriji uzbunjivač Obradović, koji je svojim činom pokazao da ne treba da se plašimo.\n"Strah je naš zatvor i znamo da kad ga se oslobodimo doći će pobeda. U danu kad se niko ne bude plašio, pobeda će doći, a mi, građani, ćemo je sami izvojevati", rekao je Marković.\nObraćajući se građanima, studentkinja i jedna od organizatorki protesta Valentina Reković rekla je za Obradovića da je primer kako bi svi trebalo da se ponašaju i osećaju, navodeći da "znamo da sloboda nema cenu".\nOna je rekla da sledeće subote ništa neće biti isto, jer se dan ranije, 22. novembra, očekuje odluka o doktoratu ministra finansija Siniše Malog.\n"To će biti prva pobeda, obećavamo da ćemo nastavljati da oslobađamo jednu po jednu instituciju, videćemo se sledeće subote", rekla je Reković na kraju 50. protesta.


Han: Dobar razgovor s kosovskim liderima, neophodno je vratiti se dijalogu\nVesti Autor:Beta15. feb. 201917:38 > 20:22\nEvropski komesar za proširenje Johanes Han izjavio je da je imao "dobru razmenu" s kosovskim liderima na bezbednosnoj konferenciji u Minhenu i da je ponovio da je neophodno obnoviti dijalog.\n„Dobra razmena na minhenskoj bezbednosnoj konferenciji s (predsednikom Kosova) Hašimom Tačijem, (prmijerom) Ramušom Haradinajem i (ministrom spoljnih poslova Kosova) Bedžetom Pacolijem. Ponovio sam da je neophodno vratiti se dijalogu Srbije i Kosova uz posredovanje (visoke predstavnice EU) Federike Mogerini“, naveo je Han.\nKomesar za proširenje EU Johanes Han izjavio je prošlog meseca u Davosu da je predložio rešenje za sporna pitanja u trgovinskim odnosima Beograda i Prištine, i da očekuje odgovor od predsednika Srbije i Kosova. On je rekao da je u Davosu razgovarao s predsednicima Srbije i Kosova, Aleksandrom Vučićem i Hašimom Tačijem, i da ih je detaljno upoznao sa svojim predlogom.\nHaradinaj: Takse ukidamo kad Srbija prizna Kosovo\nPremijer Kosova Ramuš Haradinaj ponovio je na sastanku s Johanesom Hanom da će takse koja su uvedene na robu iz Srbije i Bosne i Hercegovine biti ukinute kada Srbija prizna Kosovo. Haradinaj je rekao da je Kosovo opredeljeno za dobrosusedske odnose od trenutka kada ne bude dovedeno u pitanje pravo da deluje kao suverena i nezavisna država.\nOn je na Fejsbuku napisao da je to rekao Hanu u prisustvu zamenika premijera i ministra spoljnih poslova Kosova Behdžeta Pacolija i šefa njegovog kabineta Avnija Arifija.\nHaradinaj se u Minhenu sastao i sa ministrom spoljnih poslova Nemačke Hajkom Masom, sa kojim je razgovarao o liberalizaciji viza i istakao da je dobio podršku Nemačke. U tekstu objavljenom na Fejsbuku Haradinaj nije napisao da li je sa Masom razgovarao o taksama.\nEvropska unijaJohanes HanKosovoSrbija


Rezultati referenduma u Crnoj Gori su za Brisel legitimni\nVisoki evropski zvaničnici su danas, primajući u posjetu crnogorskog premijera Milu Djukanovića jednoglasno potvrdili- referendum u Crnoj Gori je bio slobodan i regularan i njegovi rezultati su za Brisel legitimni. Sada, medjutim i pred Crnom Gorom i Srbijom stoji mnogo posla i otvorenih pitanja.\nZa visokog predstavnika EU, Javiera Solanu i komesara za proširenje, Olli Rehna, crnogorski referendum je bio slobodan i regularan i sva pitanja vezana za održani referendum smatraju zakljčenim – obojica su to izjavili tokom današnjih susreta sa crnogorskim premijerom Milom Djukanovićem u Briselu.\nGost iz Podgorice je, nikako slučajno, tek nekoliko dana nakon referenduma o nezavisnosti odabrao Brisel kao prvu destinaciju- podrška i potvrda evropskih zvaničnih adresa je višestruko važna - s njom u džepu će započeti razgovore sa Beogradom o razdruženju iz državne zajednice, ali i proces političke homogenizacije u zemlji, koji najavljuje, a zatim nastaviti sa približavanjem Evropi.\nTačnije, nakon proglašenja, a potom i priznavanja nezavisnosti države od strane EU, Evropska komisija će Vijeću ministara predložiti novi mandat pregovora sa Crnom Gorom i modifikovani mandat za Srbiju. Teoretski, obje države bi mogle da zaključe pregovore do kraja ove godine, obećao je danas komesar Rehn, naglašavajući da je, trenutno, Beogradu prepreka činjenica da još nije uhapsio i prebacio u Hag Ratka Mladića, dok pred Podgoricom stoji ozbiljan rad na funkcionisanju državne uprave, borbi protiv organizaovanog kriminala i korupcije i reformi sudstva.\nPremijer Crne Gore obećava da će nezavisnost njegove zemlje biti doprinos stabilnosti i evropeizaciji Balkana, čemu se nadaju i evropski domaćnini, koji odbijaju bilo kakvu povezanost procesa u Srbiji i Crnoj Gori sa susjedima - BiH i ostatkom regiona.


Vladan Kocić i Goran Vesić su sadili drveće\nDrveće crvenog javora zasadili su i član Gradskog veća Filip Marjanović i predsednik opštine Rakovica Vladan Kocić, uz asistenciju radnika JKP "Zelenilo – Beograd".\nGoran Vesić je podsetio da je u poslednjih šest godina na teritoriji Rakovice urađeno više od 70 ovakvih igrališta, što je jedan od pokazatelja maksimalnog angažmana da se podigne kvalitet života građana.\n- Trenutno se sređuje još šest parkovskih prostora u Rakovici, a jedan od njih upravo je ovaj u Ulici Nikole Marakovića - kazao je Vesić.\nNovi park u Rakovici, Miljakovac 2, Vesić Goran posadio drvo\nKako dodaje, za uređenje ovog prostora, po svim bezbednosnim standardima, Grad Beograd je izdvojio 12 miliona dinara.\n- U parku sada ima novih sprava za stariju i za mlađu decu, košarkaško igralište, klupe sa šahovskim tablama, mesto za odmor, novo zelenilo. U naselju živi oko deset hiljada ljudi, od čega je oko hiljadu dece, kojoj je najbliže igralište dosad bilo na Miljakovačkim izvorima. Ovaj prostor bio je dosta zapušten i postojala je potreba da se žiteljima ovog kraja obezbedi prostor za igru, odmor i rekeraciju - rekao je Vesić.\nZamenik gradonačelnika je naglasio da su građani inicirali sređivanje parka sa oko tri stotine potpisa i to posredstvom opštine Rakovica.\n- To je bio normalan, ljudski zahtev. Zato sam srećan što danas imamo budžet, kako gradski tako i opštinski, kojima možemo da rešavamo ovakve stvari. Naravno, nije uvek sve u budžetu jer za ovo nije bilo potrebno mnogo novca već više dobre volje i sluha - istakao je Vesić.\nSEZONA ASFALTIRANJA U RAKOVICI Na red došla Ulica miljakovačkih livada


Počeo beogradski Bir Fest 2014! › Made-in-Germany.rs\nNastupom grupa „Lovehunters“, „Parni valjak“ i soul zvezde Si Lo Grina pred velikim brojem oduševljenih ljubitelja napitka od hmelja i ječma, sinoć je na beogradskom Ušću svečano otpočeo ovogodišnji Bir Fest, dvanaesti po redu. Za prvi dan festivala „Belgrade Beer Fest“, koji će trajati od 13. do 17. avgusta, bila je određena cena ulaznice od 300 dinara, dok će ostalim danima ulaz biti besplatan, prenosi „danubeogradu.rs“.\nJedna od brojnih novina koje festival uvodi ove godine jeste i plaćanje uz pomoć festivalske kartice, kako bi kupovina bila još brža, efikasnija i preciznija. Korišćenjem RPS sistema posetioci će moći da kupe piće i suvenire bez dugačkih redova, dok će se hrana i dalje kupovati gotovim novcem. Kartica će se iznajmljivati na označenim mestima, a depozit za iznajmljivanje kartice je samo 100 dinara i refundiraće se pri vraćanju kartice. Iznos na kartici će u svakom trenutku moći da se dopuni na uplatnim mestima. Depozit i nepotrošen novac u iznosu do 2.000 dinara moći će da se refundiraju na festivalu, a nakon toga i u većem iznosu na mestima koja će biti naznačena na web sajtu www.belgradebeerfest.com.\nŠestu godinu za redom Bir Fest će organizovati društveno-odgovornu i ekološku akciju „Biram da recikliram“. Ove godine akcija je dobila i humanitarni karakter, s obzirom da će celokupan prihod ostvaren prodajom prikupljenih limenki biti doniran za pomoć ugroženima u majskim poplavama. Da bi se prikupilo što više sredstava za pomoć ugroženima, na Adi Ciganliji je postavljen štand gde će svaki donosilac deset praznih limenki dobiti limenku pića po izboru. Na istom štandu organizovana je i zabavno rekreativna igra „Koš za čist grad“ u kojoj učesnici mogu da osvoje vredne nagrade.\nTokom priprema festivala, kao i na samoj manifestaciji, posao će dobiti više od 500 mladih, koji tako mogu iskoristiti leto kako bi zaradili za školovanje, dalje usavršavanje ili eventualni odlazak na odmor. Bez obzira da li će raditi na štandovima, u samoj organizaciji ili na promociji festivala, svi koji budu deo ovogodišnjeg Belagrade Beer Fest-a, pored zarade, steći će iskustvo i stvoriti mnogobrojne kontakte radeći na događaju koji po angažovanim resursima i poseti ne zaostaje za najvećim svetskim festivalima.\nOsim pivarskih kompanija, prisutno je i mnogo drugih firmi iz različitih privrednih oblasti. Drugim rečima, Belgrade Beer Fest je postao i priznati privredni sajam, ujedno i manifestacija od velikog turističkog značaja za Srbiju i Beograd.


Tužilaštvo obustavlja postupak protiv direktora škola koji su insistirali na 'maskama'\nPredsednik Skupštine Društva direktora škola Srbije Dejan Nedić preneo je da ih je ministar prosvete Branko Ružić na sastanku obavestio da Treće osnovno tužilaštvo obustavlja postupak protiv direktora škola.\nNedić je za Tanjug, nakon sastanka sa Ružićem, rekao da ostaje "gorak ukus" u ustima, jer su direktori koji su odlično radili u ovom periodu, doživeli ovako nešto.\n"Direktori su u ovom periodu čuvali zdravlje i đaka i zaposlenih. Ostaje gorak ukus >> Pročitaj celu vest na sajtu Radio Televizija Vojvodine << da smo doživeli ovako nešto", rekao je Nedić.\nOn je naveo da je sastanku u Ministarstvu prosvete htela da prisustvuje i premijerka Ana Brnabić i da se izvini direktorima za neprijatnost koju su doživeli, ali je bila sprečena, te da se čak i predsednik Srbije oglasio.\nPostupak je pokenut po tužbi Sindikata zaposlenih u policiji, jednog od policijskih sindikata.\nUnija sindikata prosvetnih radnika Srbije: Preći na onlajn nastavu\nUnija sindikata prosvetnih radnika Srbije saopštila je danas da je zbog neprihvatanja predloga da se jesenji raspust produži sada situacija u školama u Srbiji teška i klizi "ka slomu obrazovnog sistema" i zatražila hitan prelazak na onlajn nastavu.\nU dopisu ministru prosvete Brnaku Ružiću, Unija je navela da u školama u Srbiji ima više od 5.000 zaposlenih van sistema (zaraženih korona virusom i u izolaciji), a da kada bi se testirala i deca, pokazalo bi se da ima više od dva odsto zaraženih, što je prag za prelazak na onlajn nastavu, prema preporuci Ministarstva lokalnim samoupravama.\nUkazuje se i na opterećenost učitelja koji od 1. septembra rade u duplim smenama sa dve grupe učenika, kao i sa učenicima koji "masovno prelaze na onlajn nastavu".\nNaglasio je da je važno da građani znaju da smo spremni za online nastavu, gde god se proceni da za tim postoji potreba...Ministar prosvete, nauke i tehnološkog razvoja Branko Ružić izjavio je da očekuje da će na sednici Kriznog štaba biti razmotrene sve informacije sa kojim se raspolaže i na...


Prijave za letnju UPSHIFT radionicu za mlade - Grad Prokuplje\nGrad Prokuplje nagradio knjigama najbolje đake\nPrijave za letnju UPSHIFT radionicu za mlade\nU toku su prijave za treću po redu UPSHIFT radionicu koja se sprovodi u okviru zajedničkog regionalnog programa „Dijalog za budućnost“ i omogućava mladima da doprinesu pozitivnim promenama u svom okruženju.\nNakon Beograda i Novog Sada, sada i mladi sa teritorije jugoistočne Srbije imaju priliku da realizuju svoje ideje kroz ove interaktivne radionice.\nRadi se o mentorskom programu uz finansijsku podršku UNICEFA do 2.000 evra a konkurs je otvoren za sve mlade uzrasta od 13 do 19 godina koji žive na teritoriji jugoistočne Srbije (Prokuplje, Niš, Leskovac, Smederevo, Vranje, Požarevac, Zaječar, Pirot, Bor i Smederevska Palanka). Prijave su otvorene do 03. jula 2020. godine.\nZainteresovani treba da osmisle ideju za unapređenje okruženja i da okupe tim koji broji 3-5 članova i da se prijave putem linka do 03. jula 2020. godine.\nJedan od glavnih ciljeva projekta je inkluzija mladih iz osetljivih grupa i onih kojima su ovakve prilike teže dostupne, tako da se posebno ohrabruju i pozivaju mladi koji pripadaju raseljenim licima, licima sa invaliditetom ili ugroženim grupama da se prijave za učešće.\nUPSHIFT radionica se organizuje tako što se za ukupno 16 izabranih timova sa teritorije Jugoistočne Srbije sa najboljim idejama organizuje dvodnevna onlajn radionica i to 18. i 19. jula 2020. godine.\nTimovi će raditi sa mentorima, sticati nove veštine i znanja da dođu do željenog rešenja. U okviru ovog svojevrsnog takmičenja, osam najposvećenijih timova sa najoriginalnijim rešenjima dobiće finansijsku podršku u iznosu od 2.000 evra i podršku mentora da sprovedu svoju ideju u delo.\nOnima koji nameravaju da se prijave se savetuje da se upoznaju sa načinom dijaloga između raznih društvenih grupa čime\nmože da se poboljša njihov status, kao i da se informišu o tome kako tolerancija i poštovanje različitosti mogže da utiče na veću solidarnost u društvu.\nAkcenat treba da se stavi na kritičko razmišljanje i razvoj drugih veština kod mladih kao i uključivanje u drauštveno-korisne inicijative koje doprinose samostalnosti i većoj zapošljivosti.Uloga mladih može da bude zastupljenija i kad je u pitanju održivi razvoju, zaštita životne sredine i klimatske promene.Dobrodošle su sve ideje za ukupno jačanje kapaciteta mladih, unapređenje dijaloga i delovanja za opšte dobro.\nZa sve dodatne informacije posetite sajt “Razlivalište” i sajt “UNICEF”.


Zenički BNP završava sezonu raznovrsnim repertoarskim aktivnostima\nkoncert za kraj\nPosljednja aktivnost 71. sezone Bosanskog narodnog pozorišta Zenica je koncert Kamernog simfonijskog orkestra Zenica, koji će biti izveden u subotu, 3. jula u 19.30 sati na Velikoj sceni zeničkog BNP-a i kojim će svečano biti okončana sezona\nBosansko narodno pozorište Zenica uspješno privodi kraju 71. sezonu, koja je uprkos pandemijskim uvjetima zabilježila niz uspjeha.\nU utorak, 29. juna u Skoplju je izvedena predstava „Othello“ nastala u koprodukciji Bosanskog narodnog pozorišta Zenica, Makedonskog narodnog teatra Skoplje i Produkcije Peripetija Skoplje, prema tekstu Williama Shakespearea i u režiji Nine Nikolić.\nPredstava je izvedena u okviru značajnog festivala u Skopsko ljeto 2021. u Sjevernoj Makedoniji.\nVeć u četvrtak, 1. jula u 10 sati u Bosanskom narodnom pozorištu Zenica će biti izvedena lutkarska predstava za djecu „Psić boje neba“. Predstava je nastala u produkciji Dječije, omladinske i lutkarske scene Bosanskog narodnog pozorišta Zenica, u režiji Darka Kovačovskog.\nNakon makedonske festivalske izvedbe, predstava „Othello“ će biti izvedena u petak, 2. jula u 19.30 sati na Velikoj sceni Bosanskog narodnog pozorišta Zenica.\nPosljednja aktivnost 71. sezone Bosanskog narodnog pozorišta Zenica je koncert Kamernog simfonijskog orkestra Zenica, koji će biti izveden u subotu, 3. jula u 19.30 sati na Velikoj sceni zeničkog BNP-a i kojim će svečano biti okončana sezona.\nSve programske aktivnosti Bosanskog narodnog pozorišta Zenica se odvijaju u skladu sa propisanim higijensko-epidemiološkim mjerama.\nZbog najavljenih padavina “Državni lopov” ipak na Velikoj sceni BNP-a Zenica\nKomedeija “Žiranti” u subotu u BNP-u\nU petak prva repriza predstave “Sedam strahova”


Trag fondacija - Zasad za budućnost\nTrag fondacija :: Donacije za OCD :: Zasad za budućnost\nDelta Holding i Delta Fondacija, u saradnji sa Trag fondacijom, raspisuju novi konkurs za podršku razvoju poljoprivrede u Srbiji kroz projekat „Zasad za budućnost“. Ukupno 6 miliona dinara biće donirano socijalnim preduzećima, putem javnog konkursa koji će biti otvoren od 1. februara do 23. februara 2018. godine.\nNa konkurs mogu da se prijave socijalna preduzeća bez obzira na vrstu registracije (udruženja građana, zadruge i fondacije), registrovana na teritoriji Republike Srbije, uz tri godine iskustva u oblasti poljoprivrede.\nProjekti kojima se socijalna preduzeća prijavljuju treba da budu usmereni na pokretanje ili unapređenje primarne i/ili sekundarne poljoprivredne proizvodnje u jednoj ili više od ovih oblasti: povrtarstvo, uzgoj svinja i voćarstvo.\nPrimarna poljoprivredna proizvodnja podrzumeva uzgoj svinja, kao i voća i povrća na otvorenim poljima i/ili u plastenicima/staklenicima i obavezni plasman poljoprivrednih proizvoda radi sticanja prihoda i/ili profita koji će biti usmeren na rešavanje nekog od socijalnih problema lokalne društvene zajednice.\nSekundarna poljoprivredna proizvodnja podrazumeva proizvodnju i plasman finalnih proizvoda od voća i povrća (npr. proizvodnja ajvara, voćnih sokova itd.).\nProjektne aktivnosti je neophodno završiti i ostvariti rezultate do 1. maja 2019. godine.\nVrednost pojedinačnih grantova je od 120.000 do 850.000 dinara.\nRok za podnošenje projektnih ideja je 23. februara 2018. godine do 16:00 časova. Prijave podnete posle navedenog roka i nepotpune prijave neće biti razmatrane. Poziv za prijavu sa uslovima konkursa i dokumenta neophodna za učešće na konkursu možete preuzeti na sledećim linkovima:\n1. Poziv za prijavu na konkurs „Zasad za budućnost“\n2. Formular za projekte\n3. Obrazac budžeta\n5. Najčešća pitanja\n• Podrška aplikantima – U toku trajanja konkursa zainteresovanim aplikantima biće omogućeno da dobiju detaljnije informacije o samom konkursu i pomoć tokom apliciranja u okviru projekta „Zasad za budućnost”. Ukoliko budete imali dodatna pitanja, molimo vas da ih pošaljete na e-mail adresu\nzasadzabuducnost@deltaholding.rs ili zasadzabuducnost@tragfondacija.org\nsa subject-om: Pitanje, najkasnije do 20. februara 2018. godine ili da kontaktirate Vladimira Radojičića iz Trag fondacije putem telefona na broj 011/7839 467 (lokal 104). Rok za podnošenje projektnih ideja je 23. februar 2018. godine do 16:00 časova.\n• Selekcija prijava i izbor finalista – Na osnovu svih pristiglih projektnih ideja Delta Fondacija i Trag fondacija će u skladu sa postavljenim kriterijumima izabrati uži krug aplikanata koji ulaze u dalju konkursnu proceduru.\n• Edukacija finalista i finalna razrada projektnih ideja – Aplikanti koji su ušli u uži krug selekcije dobiće mentorsku podršku od Delta Fondacije i Trag fondacije u razradi svojih projektnih ideja. Podrška će biti realizovana kroz dvodnevni seminar za sve odabrane finaliste (sredina marta 2018. godine), kao i kroz pojedinačne konsultacije sa svim finalistima. Nakon mentorske podrške, oni će podneti svoje finalne aplikacije sa unapređenim biznis planovima koje će braniti pred Komisijom za odobravanje projekata.\n• Komisija za odobravanje projekata – Članovi/ce Komisije za odobravanje projekata doneće finalnu odluku o podršci najkvalitetnijih predloga projekata tokom aprila 2018. godine na posebno organizovanom javnom događaju u okviru projekta „Zasad za budućnost“. Finalnu odluku o odobravanju projektnih ideja članovi/ce Komisije doneće u skladu sa kriterijumima za procenjivanje prijava, kao i na osnovu javnih prezentacija finalista. Dobitnici grantova potpisaće ugovor o donaciji sa Delta Fondacijom krajem aprila 2018. godine.\n• Sprovođenje projektnih aktivnosti i izveštavanje – Nakon potpisanih ugovora i dogovorene dinamike i načina isplate (robne ili finansijske), dobitnici grantova kreću u sprovođenje projektnih aktivnosti. Tokom realizacije projekta sve podržane inicijative biće posećene od strane Delta Fondacije, Trag fondacije i stručnjaka Delta Agrara koji će podržanim inicijativama pružati stručnu podršku. Nakon završetka projektnih aktivnosti, podržane inicijative šalju narativni i finansijski izveštaj, ali i periodične izveštaje tokom trajanja projekta. Rok za završetak projektnih aktivnosti i ostvarenje projektnih rezultata je 1. maj 2019. godine.\n• Mentoring i edukacija dobitnika grantova – U toku implementacije projekta, dobitnici grantova imaće stručnu podršku od strane Delta Fondacije, Delta Agrara, kao i drugih eksperata u pogledu unapređenja i održivosti poslovanja. Pored toga, biće organizovane tematske edukacije za oblasti koje dobitnici grantova budu prepoznali kao važne za unapređenje svog poslovanja od maja 2018. godine do maja 2019. godine.\n• Povezivanje socijalnih preduzeća u mrežu socijalnih preduzeća „Zasad za budućnost“ – Delta Fondacija i Trag fondacija omogućiće dobitnicima grantova šansu da se povežu u mrežu socijalnih preduzeća u oblasti poljoprivrede. Mreža će biti usmerena na održivost socijalnih preduzeća kroz proizvodnju, plasman i promociju poljoprivrednih proizvoda, ali će predstavljati i resurs za razmenu znanja između članica mreže. U okviru mreže biće kreirana online platforma kao sredstvo za plasman proizvoda članica mreže.\nDelta Fondacija, kao korporativna fondacija Delta Holdinga već tri godine sporovodi projekat „Zasad za budućnost“. U prva dva ciklusa ovog projekta grantove u ukupnoj vrednosti od više od 24 miliona dinara dobilo je dvanaest najboljih projekata iz Šapca, Zemuna, Priboja, Smedereva, Surčina, Užica, Kikinde, Golubinaca, Grdelice, Bosilegrada, Aranđelovaca i Stanišića. Dobitnici grantova su tokom poslednje tri godine podigli zasade voća i povrća, u plastenicima i na otvorenom, i proširili kapacitete farmi za uzgoj svinja, pokrenuli su sekundarnu proizvodnju slatkog i slanog programa (ajvar, slatko, džem, kiseli krastavci), kao i proizvodnju sokova i rakije. U okviru svojih socijalnih preduzeća ostvarili su značajne rezultate: zaposlili su i/ili radno angažovali 165 osoba iz kategorije socijalno ugroženog stanovništva (samohrane majke, žene na selu, izbeglice, osobe sa mentalnim teškoćama, itd.), a gotovo 4.000 ljudi je imalo direktnu ili indirektnu korist od projekta. Na svojim zasadima i farmama proizveli su više od 100.000 kg voća i povrća (paprika, paradajz, krastavac, šljiva, itd.), 911 tovljenika i ostvarili su prihod od plasmana poljoprivrednih proizvoda u iznosu većim od 7.673.000,00 RSD.\nProjekat „Zasad za budućnost“ ima za cilj da se kroz podršku socijalnim preduzećima unapredi postojeća primarna i/ili sekundarna poljoprivredna proizvodnja na više lokacija u Srbiji, poveća zaposlenost i smanji siromaštvo. Oblast poljoprivrede odabrana je jer je u sladu sa Strategijom društveno odgovornog poslovanja Delta Holdinga.


RAZVOJ PRIVREDE PUTEM LIZINGA Moguće finansiranje i do milijardu evra godišnje\nAsocijacija lizing kompanija Srbije\nEvrEvropska banka za obnovu i razvoj\nOva petogodišnja Ruskinja putem svojih Jutjub kanala godišnje zaradi 18 MILIONA DOLARA\nMILIJARDU DINARA ZA NABAVKU OPREME Ministarstvo privrede raspisalo konkurs za mala i srednja preduzeća\nFOND ZA RAZVOJ ODOBRIO 36 KREDITA Firmama ukupno 717 miliona dinara\nFOND ZA RAZVOJ DO SADA ODOBRIO 300 KREDITA Najviše se javljala mikro, mala i srednja preduzeća\nOD DIZAJNERA DO VLASNIKA HOTELA Pjer Karden preminuo je u 99. godini, a evo kako je gradio poslovnu imperiju\nPoznati francuski modni kreator Pjer Karden (Pierre Cardin) preminuo je danas u 99. godini, nadomak Pariza, saopštila je to njegova porodica.\nPODSTICAJI I DO 300.000 EVRA Objavljena rang lista zahteva za IPARD za ruralni turizam\nUprava za agrarna plaćanja Ministarstva poljoprivrede objavila je rang listu podnetih zahteva za odobravanje projekta u Prvom javnom pozivu za podnošenje zahteva za odobravanje projekta za IPARD podsticaje za diverzifikaciju poljoprivrednih gazdinstava i razvoj poslovanja.\nJapanska firma nepušačima dala DODATNIH ŠEST DANA godišnjeg odmora\nFirma Piala Inc. u Japanu, gde je pušenje znatno učestalije nego u, recimo, SAD-u, odlučila je da promeni politiku plaćenog godišnjeg odmora na način da zaposlene nepušače učine srećnijima i doda im dodatnih šest slobodnih dana godišnje. Takvu odluku su doneli nakon što im se zaposleni koji ne puši žalio da pušači manje rade, odnosno češće uzimaju pauzu za cigaretu. Ovih šest dana, smatraju u kompaniji, bi to nepušačima trebalo da nadoknade.\n"SVE JE RUČNI RAD" Mogao je da ode u inostranstvo, ali je odabrao da pokrene biznis i SAN ostvari kod kuće\nGrozdan imao je priliku da radi u firmama na području Dervente i mogućnost da ode iz zemlje, ali kaže da kad čovek hoće da radi, onda može da ostvari svoj san i kod kuće.\nZA OTVARANJE NOVIH RADNIH MESTA 525.000 EVRA Norveška pomaže preduzetnike i mala preduzeća u Srbiji\nKraljevina Norveška preko projekta "Noveška za vas - Srbija" podržava 68 preduzetnika, mikro i malih preduzeća u manje razvijenim opštinama u Srbiji sa 525.000 evra za unapređenje produktivnosti i otvaranje novih radnih mesta.\nPOZNATI MILIONER GRADI KUĆE ZA BESKUĆNIKE Inspirisan serijom "Ratovi zvezda"\nKuće sa pustinjske planete Tatuin kakve smo mogli da vidimo u serijalu "Ratovi zvezda" poslužile su kao inspiracija za najnoviji dizajn koji potpisuje reper i multidisciplinarni umetnik Kanje Vest.\nAPR OBAVEŠTAVA Preduzetnici sa dvojnim knjigovodstvom da se evidentiraju\nAgencija za privredne registre pozvala je preduzetnike u Srbiji koji su u toku ove godine počeli da vode poslovne knjige po sistemu dvojnog knjigovodstva, da izvrše prijavu u evidenciju obveznika za dostavljanje finansijskih izveštaja.\nPodrška za mali biznis u komšiluku\nSektor preduzetništva Privredne komore Srbije, u skladu sa prioritetima Vlade Srbije, izradio je i pokrenuo platformu za unapređenje tog vida poslovanja - za dve godine na otvorenim šalterima za preduzetništvo po beogradskim opštinama preduzetnici su dobili 3.000 odgovara u direktnom obraćanju za podršku.\nKOLIKO ZARAĐUJU SRPSKI GEJMERI Plaćeni su i do 3.000 evra mesečno, ali put do ovog posla NIJE LAK\nMesečne plate najboljih gejmera u regionu, učesnika Esports Balkan Lige, kreću se između 1.000 i 3.000 evra mesečno. To su igrači čije ekipe nastupaju u regionalnim takmičenjima, a tačna cifra zavisi od konkretnog tima za koji igraju, kvaliteta igrača, ali i brojnosti publike koja ga prati na društvenim mrežama/strimovima.\nBrandon Smit nije vlasnik jednog od elegantnih električnih automobila kompanije Tesla. U malom gradu južno od Milvokija, gde živi, retko je čak i viđen jedan na putu.\nNAPAD GLODARA Pacov iskočio iz kante za smeće i napao đubretara, hitno prevezen u bolnicu


Niška televizija » Otkaz ugovora može Francusku koštati pet milijardi evra\nOtkaz ugovora može Francusku koštati pet milijardi evra\nObjavljeno 14.05.2015. 15:49\n„Umesto da ugovor donese francuskom brodogradilištu korporacije DKC dobit od 1,2 milijarde evra, a njegovim izvođačima oko 890 miliona, otkazivanje ugovora može koštati Francusku do pet milijardi evra zbog neispunjenja ugovora „, navodi se u izvještaju francuskog nedeljnika „Le Point Weekly“.\nPrema izveštaju, sada francuska i ruska strana imaju različit pristup u pogledu kompnezacije za neizvršenje ugovora. Francuska pokušava da vrati Rusiji sumu manju od 890 miliona evra, koji su već plaćeni avansno.\nRok za privremeno odlaganje izvršenja ugvora zbog više sile, ističe 16.maja i Rusija će tada dobiti puno pravo da zatraži naknadu za neizvršenje ugovora, prenosi TAŠ.\nPrema ugovoru Rusija je trablao prvi od dva broda da primi u jesen 2014. godine u Vladivostoku, ali je Francuska obustavila predaju u poslednjem trenutku, zbog ruskog stava o sukobu u Ukrajini.\nBilo je planirano da drugi brod „Sevastopolj“ bude predat Rusiji ud drugoj polovini ove godine, ali je isporuka obustavljena iz istog razloga.\nTanjug 14 Maj 2015 13:33\nBi-Bi-Si se sprema za borbu za opstanak


Republikanci neće preduzimati mere protiv Grin i Čejni\nTanjug 4. februara 2021. 08:49\nVAŠINGTON – Republikanci u Predstavničkom domu SAD odlučili su da ne preduzimaju mere protiv Mardžori Tejlor Grin zbog njenih zapaljivih komentara, uključujući podršku za nasilje nad demokratama i pokušaj zbacivanja lidera koji je glasao za Trampov opoziv.\nOni su izglasali i da će Liz Čejni, koja je bila među republikancima koji su podržali impičment, moći da zadrži svoju funkciju u Predstavničkom domu, prenosi Rojters.\nNa sastanku zatvorenom za javnost, republikanci su odlučili da ne preduzimaju akcije protiv Mardžori Tejlor Grin koja je propagirala niz neutemeljnih teorija zavere i koja je, kako CNN navodi, iskazala podršku za nasilje nad demokratama.\nOni su naveli da se Grin izvinila zbog tih komentara, a republikanka se još suočava sa pokušajima demokrata koji kontrolišu Predstavnički dom da joj oduzmu njena dva zaduženja u odborima, o čemu će najverovatnije glasati danas.\nNa istom sastanku, republikanci su sa 145 glasova „za“ i 61 glasom „protiv“, odlučili da Liz Čejni ne smene sa njene funkcije u Predstavničkom domu.\nČejni je zajedno sa još devet republikanaca u Predstavničkom domu glasala za Trampov impičment 13. januara, pod optužbama za pobunu nakon smrtonosnog napada na Kapitol nedelju dana ranije. Ostalih 197 republikanaca glasalo je protiv, a ona je u sredu izjavila da se ne kaje zbog načina na koji je glasala.


Naredna godina važna za definiranje strategija prema BiH - Klix.ba\nNaredna godina važna za definiranje strategija prema BiH\n19.11.2008. u 15:30\nPredsjednik Narodne skupštine RS-a Igor Radojičić razgovarao je danas u Moskvi s Konstantinom Kosačovim, predsjednikom Vanjskopolitičkog odbora Parlamenta Ruske Federacije o razvoju događaja u RS-u, BiH, na Balkanu i u Evropi.\nPosebna pažnja posvećena je oblikovanju novih politika prema Balkanu, kako u kontekstu globalnih evropskih strategija, tako i o novom mandatu međunarodne zajednice u BiH, te ocijenjeno da će naredna godina biti veoma važna za definiranje ovih politika.\nZajednički je naglašena pozitivna uloga Ruske Federacije u međunarodnim naporima u BiH u vremenu postojanja Ureda visokog predstavnika, ali i potreba definiranja novog mandata međunarodne zajednice, transformacijom OHR-a u ulogu specijalnog predstavnika Evropske unije, uz adekvatno učešće drugih međunarodnih faktora, prije svega potpisnika i garanta Dejtonskog mirovnog sporazuma, među kojima Ruska Federacija ima nezaobilaznu ulogu, saopćeno je iz Narodne skupštine RS-a.\nSagovornici su istakli podudarnost stavova o mnogim regionalnim pitanjima, kao i da Balkan i BiH trebaju ostati u fokusu interesa strane diplomatije, uključujući rusko učešće.\nU pogledu bilateralnih odnosa postoje mogućnosti još jače ekonomske saradnje i ruskih investicija u RS-u. Kao pozitivan primjer spomenuta je investicija ruskih partnera u naftni sektor, ali i još drugih neiskorištenih prilika u energetici, infrastrukturi, trgovini, turizmu.\nObostrano je ocijenjeno da bi u razvoju intenzivnih međusobnih odnosa bilo važno otvaranje ureda ruske ambasade u Banjoj Luci.\nRadojičić je pozvao rusku parlamentarnu delegaciju da posjeti BiH.


Vesti - Page 11 of 11 - Karijera\n🕔09:53, 31.Aug 2017\nZbog vremenskih nepogoda, rod maline u užičkom regionu se prepolovio, a zbog nezadovoljstva proizvođača otkupnom cenom, procenjuje se da će pasti i proizvodnja ovog voća. Snegovi pod kojima su padale i zaštitne mreže, aprilski mrazevi, pa obilne prolećne kiše i\n🕔09:42, 31.Aug 2017\nVada Republike Srbije usvojila je izmene i dopune Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti. Posle ovoga poreznici će konačno imati na osnovu čega da propišu obaveze i petoj grupi\n🕔09:25, 31.Aug 2017\nKompanije zainteresovane za koncesiju Aerodroma “Nikola Tesla” ponudile su daleko više novca nego što se očekivalo i to do 100 miliona evra više. Među prve četiri firm, koje su se javile su ciriški aerodrom, kao i po jedna indijska, korejska\n🕔09:11, 31.Aug 2017\nReprezentativni sindikati traže povećamnje minimalne cene rada sa 130 na 154 dinara po satu. Međutim, ovaj zahtev nije naišao na dobar odaziv poslodavaca. S druge strane, Unija poslodavaca traži povećanje minimalca za osam odsto, što je oko 140 dinara, a\n🕔08:44, 31.Aug 2017\nMilijarder Džordž Soroš procenjuje da će američka berza pasti, a koliko je siguran u to govori i podatak koliko je uložio u ovu prognozu. Naime, Soroš se uložio 1,8 milijardi dolara na pad glavnih indeksa njujorške berze, uprkos tome što\n🕔08:47, 25.Aug 2017\nAmerička kompanija Volmart odlučila je da uspostavi saradnju sa Guglom u elektronskoj prodaji. Volmart, multinacionalna maloprodajna korporacija koja ima lanac hipermarketa, robnih kuća i prodavnica, odlučila je da, u saradnji sa Guglom, svoje artikle prodaje i onlajn. Tako, ova dva


Podsećanje na zaboravljeni beogradski dvor | Kaleidoskop\nKaleidoskop media / Foto: MPU\nMuzej primenjene umetnosti u Beogradu i Muzej grada Beograda priređuju, kao zajednički projekat, izložbu "Stari konak: zaboravljeni beogradski dvor" koja će biti otvorena večeras u 19 sati u Muzeju primenjene umetnosti.\nStari konak je oko 1840. godine, kao svoju porodičnu kuću podigao ustavobranitelj Stojan Simić. Knez Aleksanar Karađorđević je ovo zdanje 1845. učinio vladarskim rezidencijalnim objektom, a tu namenu ono će zadržati i pod vladarima iz dinastije Obrenović. Nakon dinastičkog prevrata u Srbiji, zdanje je porušeno u avgustu 1904. godine.\nStari konak je sravnjen sa zemljom kako ne bi ničime podsećao na vladarsku porodicu Obrenović i poslednje izdanke ove loze, kralja Aleksandra i kraljicu Dragu, koji su u njemu u Majskom prevratu ubijeni i bačeni kroz prozor.\nZato će izložba "Stari konak: zaboravljeni beogradski dvor" biti svojevrsna "rekonstrukcija" ovog zdanja, ali i života u njemu.\nIstorijat Starog konaka, s fokusom na poslednji period njegovog postojanja, na izložbi je predstavljen fotografijama dvorskih enterijera i upotrebno-dekorativnih predmeta koji su ih oblikovali, a koje se danas čuvaju u kolekcijama Muzeja primenjene umetnosti, Muzeja grada Beograda i Zavičajnog odeljenja Biblioteke grada Beograda.\nBudući da je Stari konak porušen, a najveći deo predmeta nakon toga otuđen putem aukcijskih prodaja, fotografije s kraja 19. i početka 20. veka, čiji su autori Milan Jovanović i Ljubiša Đonić, predstavljaju jedini vizuelni trag o izgledu i sadržaju ovog zdanja i, ujedno, najvalidnije svedočanstvo njegove istorijske prisutnosti.\nPored 64 fotografije, izloženi su i originalni predmeti iz Starog konaka kojima je do danas sačuvan trag – delovi salona kralja Aleksandra Obrenovića, koji se čuvaju u manastiru Vraćevšnici, a koji se ovom prilikom ekskluzivno predstavljaju prestoničkoj publici, i srebrna žardinijera kralja Milana, iz kolekcije Istorijskog muzeja Srbije.\nPoseban kuriozitet predstavljaju dva predmeta koja upućuju na tragičnu završnicu poslednjeg vladarskog para iz dinastije Obrenović, a koja se odigrala u ovom zdanju – ključ od prostorije u kojoj su se krili, iz kolekcije Istorijskog muzeja Srbije, i zavesa s tragovima krvi kralja Aleksandra i kraljice Drage, iz kolekcije Muzeja rudničko-takovskog kraja.\nAutori izložbe su istoričar umetnosti Dejan Vukelić, kustos-muzejski savetnik MPU Jelena Perać i viši kustos Muzeja grada Vladimir Tomić.\nIzložba će biti otvorena do 25. septembra, a stručno vođenje najavljeno je za 19. septembar u 18 sati.


Vesić: U utorak počinjemo da isplaćujemo novčanu pomoć beogradskim umetnicima\n► Vesić: U utorak počinjemo da isplaćujemo novčanu pomoć beogradskim\nBeogradskim umetnicima, koji su u ustanovama kulture angažovani po ugovoru o delu, biće isplaćeno za mart, april i maj po 30.000 dinara novčane pomoći, a prva isplata na račun 309 umetnika stići će najkasnije u utorak, izjavio je zamenik gradonačelnika Goran Vesić, a prenosi portal Beoinfo.\nVesić je naveo da su uplate namenjena umetnicima bez stalnog radnog odnosa i za koje nije postojao zakonski osnov da im se isplati pomoć Vlade Srbije, a da je Grad Beograd zajedno sa rukovodstvom 17 ustanova kulture odlučio da im finansijski pomogne.\n"Beogradski umetnici dobiće po 90.000 dinara kao vrstu pomoći dok ustanove kulture ne počnu da rade. Na taj način želimo da pokažemo našim umetnicima da Beograd misli o njima i da želimo da im pomognemo kako bi preživeli ovo teško vreme i prehranili svoje porodice", kazao je Vesić.\nKako je objasnio, novac za to je obezbeđen iz ovogodišnjeg konkursa za kulturu koji ne može da se realizuje zbog vanrednog stanja, te je odlučeno da bude uplaćen direktno umetnicima.\nVesić je naveo da se stanje polako normalizuje, da će ustanove kulture početi da rade, i da će umetnici uskoro nastaviti sa poslom.\nMinistarstvo kulture je tek nedavno prihvatilo predlog udruženja umetnika da se spisak primaoca novčane pomoći proširi i na sve slobodne umetnike, nakon čega je predložilo Vladi Srbije da im obezbedi isplate u naredna tri meseca.\nZaposlenima u privatnim firmama u Srbiji koje su tražile pomoć države zbog problema u poslovanju usled epidemije korona virusa sutra će biti isplaćena treća, poslednja minimalna zarada od oko...\nPredstavnici više nevladinih organizacija posetili su Dom zdravlja u Tutinu i Sjenici i donirali opremu koja će pomoći u borbi protiv virusa korona, pošto je u humanitarnoj akciji prikupljeno...\nČetiri nove anti-kovid mere od danas na snazi u Beogradu\nČetiri mere Vlade Srbije za suzbijanje širenja koronavirusa na teritoriji Grada Beograda stupile su danas na snagu, na snazi će biti dve nedelje, a ako ih se svi budu pridržavali biće ukinute,...


Odnosi Srbije i Kine su na istorijski najvišem nivou. Imamo razvijen partnerski odnos dve prijateljske države koji je baziran na međusobnom razumevanju i dugogodišnjoj saradnji, ali, pre svega, u poslednjem periodu i izuzetno snažnom talasu prijateljskog odnosa između predsednika Si Đinpinga i Aleksandra Vučića, rekao je ministar energetike Aleksandar Antić.\nDelegacija Srbije boravila je u Kini I prema rečima ministra Antića, naša zemlja je imala veoma zapaženo učešće na Međunarodnom sajmu izvoza EXPO u Šangaju. Dodaje da se na svakom koraku bilo vidljivo prijateljstvo dve države I njenih najviših funckionera.\n- Srbija je dobrodošla i u političkom i u ekonomskom smislu - ističe Antić.\nOn kaže da je bila velika čast za Srbiju što je na značajnom međunarodnom formatu premijerka Ana Brnabić govorila na otvaranju EXPO Sajma u društvu predsednika Kine, Francuske, premijera Grčke, i da su na taj način kineski prijatelji pokazali koliko su za njih značajni odnosi sa Srbijom.\nAntić je dodao da je održan veliki broj političkih bilateralnih susreta, od kojih je najvažniji razgovor premijerke Brnabić i predsednika Sija. Kineski predsednik je rekao da će lično učiniti da odnosi dve zemlje budu još snažniji i da će prihvatiti poziv Vučića i doći u posetu Srbiji tokom 2020. godine.\nMinistar energetike naveo je važne susrete sa predstavnicima bitnih kineskih kompanija,koji će voditi jačanju postojećih ili otvaranju novih perspektiva za saradnju. Jedna od njih je kompanija "Hikvision", u Hangdžouu, koju je srpska delegacija posetila, a koja sarađuje sa kineskom kompanijom Ziđin koja je prisutna u Srbiji.\n- Ljud iz "Zinđina" ćemo zamoliti da razgovaramo sa "Hikvision" da razmotre da svoj RND centar otvore u Srbiji – poručio je Antić.


Nemački sistem socijalne pomoći na udaru bandi iz Rumunije i Bugarske › Made-in-Germany.rs\nSamo tokom prošle godine kriminalne bande iz Rumunije i Bugarske su lažnim navodima oštetile nemački sistem socijalne pomoći za preko 50 miliona eura, navodi nemački javni servis “ARD” pozivajući se na izvore u vladi.\nOve su bande organizovano dovodile u Nemačku siromašnije ljude iz svojih država, pri čemu neki mediji pominju nacionalnu zajednicu Roma, gde su ih, uz lažne podatke o stanovanju i broju članova porodice, fiktivno zapošljavale i otpuštale i na osnovu toga uzimale pomoć za dugoročno nezaposlene, takozvani “Harc IV”.\nMesečna socijalna pomoć za dugoročno nezaposlene u Nemačkoj iznosi 409 eura, a na to još treba dodati i naknadu za dečji dodatak i pomoć pri plaćanju stanarine, prenosi agencija “Hina”.\nU saopštenju nemačke vlade se navodi da službenici Zavoda za zapošljavanje, preko kojih se vrši prijavljivanje, obračun i isplata ovih socijalnih pomoći, nisu u mogućnosti da proveravaju navode korisnika zbog prevelikog obima posla i manjka osoblja, što otvara prostor za zloupotrebu.\nPravo na financijsku pomoć Harc IV za dugotrajno nezaposlene imaju nemački državljani, dok građani EU prvo moraju neko vreme da budu zaposleni u Nemačkoj kako bi stekli pravo na ovu pomoć.\nKriminalne bande iz Rumunije i Bugarske fiktivno zapošljavaju svoje siromašne sugrađane da bi ih nakon kraćeg vremena otpustile i u njihovo ime nastavile da primaju socijalnu pomoć.


Južna Koreja čeka pojašnjenje Trampove odluke o manevrima\nAmerički brodovi učestvuju u vojnim manevrima sa Južnom Korejom (arhivski snimak)\nSamit u Singapuru završen je u utorak dogovorom SAD i Severne Koreje o denuklearizaciji Korejskog poluostrva. Međutim, u zvaničnom, potpisanom sporazumu sa samita ne pominje se nešto što je, po svemu sudeći, postalo udarna vest. Predsednik Tramp je u više navrata izrazio spremnost da obustavi zajedničke vojne manevre, ili kako ih je nazvao „ratne igre“, između SAD i Južne Koreje. Američki saveznici i pripadnici oružanih snaga sada očekuju dodatno pojašnjenje Trampove odluke, koja je izazvala različite reakcije vojnih eksperata.\nIstorijski trenutak u Singapuru… Predsednik Tramp razgovarao je sa severnokorejskim liderom Kim Džong Unom a kako je rekao saradnici Glasa Amerike Greti Van Sasteren, želi da okonča zajedničke vojne vežbe Vašingtona i Seula koje se održavaju već decenijama.\n“Povući ćemo se iz zajedničkih vežbi, koje koštaju mnogo. Pod jedan - one su veoma provokativne i ja želim to da uradim, a mislim da su oni veoma srećni zbog toga, jer su one provokacija. Isto tako su koštale bogatstvo. I nećemo to raditi, sve dok pregovaramo s dobrim namerama i poverenjem”.\nPojedine eksperte je iznenadilo kada su čuli da američki predsednik opisuje zajedničke vojne manevre na isti način kako ih opisuju Kina i Severna Koreja.\n“On sam ih je nazvao “provokativnim”, što mislim da nijedan američki predsednik u istoriji nije učinio. Uvek su smatrane i nazivane “odbrambenim”, ističe Kajl Ferier sa Američkog ekonomskog instituta za Koreju.\nJužna Koreja, po svemu sudeći, nije očekivala ovakvu odluku a vladin portparol je saopštio: “Moramo da saznamo tačno značenje ili namere komentara predsednika Trampa.”\nPortparol američke vojske u Koreji rekao je novinarima da nisu dobili “nikakve nove smernice o daljem sprovođenju ili prestanku vojne obuke”, te da će vojska nastaviti sa uobičajenim aktivnostima dok ne dobije zvanično naređenje da promeni način operisanja.\nNeki vide Trampovu odluku da zaustavi vojne vežbe kao korak nazad I ustupak.\n“Pre nekoliko meseci, Kim Džong Un je objavio saopštenje u kojem je u suštini naveo da razume opravdanost, pravnu opravdanost potrebe da se održavaju te vežbe. A sada, nekoliko meseci kasnije, predsednik Tramp kaže – 'ne, ukinućemo vežbe.' To je veliki preokret bez nekog velikog truda sa severnokorejske strane”, kaže Kajl Ferier iz Američkog ekonomskog instituta za Koreju.\nDrugi se ne slažu, pozdravljajući Trampovu odluku kao smeo prvi korak ka krajnjem cilju denuklearizacije.\n“Ako to preduzmemo, a to je samo pauza, nije ustupak, bukvalno ništa ne dajemo. Jednostavno ne preduzimamo akciju ali ujedno nastavljamo sa obukom vojnika i naši se kapaciteti ne smanjuju. Ali ako to može da dovede do smanjenja pretnje i, na kraju, eventualno do mirovnog sporazuma, to je definitivno u interesu Amerike”, smatra Danijel Dejvis, potpukovnik Američke armije u penziji iz organizacije Defense Priorities.\nU Južnoj Koreji stacionirano je 28.500 američkih vojnika ali samo mali deo, oko 3.500 njih sačinjava jednu američku borbenu brigadu na poluostrvu. Dejvis smatra da bi Tramp mogao da ode tako daleko da potencijalni transfer tih vojnika iskoristi kao adut u daljim pregovorima.\n“Šta je uopšta svrha svih tih vojnika? Svrha je naša zaštita. Ali ako uklanjanje tih trupa može da bude komponenta u tome da dobijemo još veći stepen zaštite onda je to nešto što treba da se ozbiljno razmotri”, kaže Dejvis.\nZa sada, svaka promena broja američkih vojnika na poluostrvu ostaje na pregovaračkom stolu, dok Tramp čeka da Kim preduzme vidljive korake ka denuklearizaciji.


RADNIČKA DOBILA PREDSJEDNIKA: Maksim Vučinić naslijedio funkciju – Volim Podgoricu\nPočetna/NOVOSTI/RADNIČKA DOBILA PREDSJEDNIKA: Maksim Vučinić naslijedio funkciju\nRadnička partija mora postajati jer je potrebna i Crnoj Gori i narodu, saopšteno je na konferenciji za novinare i poručeno da jedinstvo stranke nije nikada dovedeno u pitanje.\nNovi predsjednik stranke Maksim Vučinić rekao je daborba nedavno preminulog lidera stranke Janka VuČinića, ne samo što ne smije biti zaboravljena, već mora biti nastavljena uz jedinstvo koje je sačuvano u partiji.\nVučinić je rekao da je odlučio da, “uz podršku iskrenih prijatelja i saboraca, u duhu časnog i hrabrog života njegovog oca Janka i njegove podnesene žrtve, nastavi put na kome je smrt zaustavila” lidera RP.\n“RP kao uspješna tekovina jednog pravednog puta mora ostati dosljedna tome, polazeći od činjenice da je jedina iskrena ljevičarska partija koja baštini ideje izvorne socijaldemokratije, partija socijalne pravde koja se zalaže za državu vladavine prava”, rekao je Vučinić.\nU RP će čuvati i jedinstvo u svojim redovima, koje ni u jednom trenutku nije došlo u pitanje, nakon Jankove smrti, kazao je Vučinić odgovarajući na novinarsko pitanje da li će Zeljka Savković biti i dalje potpredsjednica.\n“Na Skupštini sam izabrao dva saradnika, odnosno dva potpredsjednika partije, Aleksandra Roganovića i Radisava Jaukovića. Zeljkaje član predsjedništva RP, a po Statutu imam pravo da kasnije proširim taj uži krug saradnika”, rekao je Vučinić.\nOn je najavio da ih očekuje buran period i izborna godina u kojoj će imati veliku odgovornost i prema građanima i dosadašnjem angažmanu njegovog oca, jer će uslijediti širenje partije, što će usloviti i dopunjavanje sadašnjegbroja rukovodstva.\nNa pitanje koje će nove poteze preduzeti, Vučinić je odgovorio daje opšti trend u svijetu forsiranje mladih ljudi i da će i oni tako ostvarivati ciljeve.\nSavković je potvrdila da jedinstvo RP nije nikada dovedeno u pitanje i navela’da su uvijek u dosadašnjem radu sa Jankom Vučinićem željeli da što više mladih dođe u RP i počne da se bori za prava pojedinca, svakog građanina u Crnoj Gori, jer „nepobitna je činjenica da radnik u proizvodnji radi sa platom od 300 do 350 eura”\nMaksim Vučinić Radnička partija Željka Savković


Grčkoj preti kolaps - KONTRAPUNKT - - Grčkoj preti kolaps\nSreda, Decembar 10, 2008 - 03:29 AM NT - 1261 Reads Iz drugih izvora\nGrčkoj preti kolaps\nSukobi policije i demonstranata nastavljeni, sindikati za danas zakazali generalni štrajk, opozicija traži prevremene izbore. - Sahranjen šesnaestogodišnji Aleksandar Andreas Jorgopulos\nPosledice: samo u Atini u demonstracijama je uništeno je 200 prodavnica, oštećeno 20 zgrada, privedeno preko 80 demonstranata, povređenih na desetine (Foto Beta)Atina, 9. decembra – Grčka je i dalje nalik na ratište. Žestoki neredi, divljanje, kamenice danas ponovo u Atini i drugim grčkim gradovima. Pale se banke, razbijaju se izlozi prodavnica iz kojih se krade sve što je izloženo. Demonstranti, anarhisti, ili, kako ih već nazvati – jurišaju na Parlament, na trgu Sintagma, na policajce u raznim delovima grada, sukobljavaju se s njom u blizini groblja u Faliru... Ista slika već četvrti dan! Policija podseća na grupu ljudi koja nema jasan zadatak i naređenje šta da radi. Nema naredbe sa mesta odakle se vodi državna politika... Grčki premijer Kostas Karamanlis je u ponedeljak obećao naciji da se više neće tolerisati vandalizam, da će biti preduzete energične mere, da će ljudi biti zaštićeni, sačuvani imovina i demokratija. Ipak, posle toga, promenjen je lični opis zemlje, demolirana Atina, a slična slika zabeležena je i u drugim gradovima. Predsedniku Karolosu Papuljasu sa kojim se Karamanlis sastao u utorak ujutru, posle užasne noći u celoj zemlji, premijer je govorio o energičnim merama koje vlada namerava da preduzme i obećao da se neće tolerisati da se jedna tragedija koristi za brutalno nasilje. „Naša demokratska obaveza je da izolujemo i sprečimo nasilje, da zaštitimo građane”, rekao je premijer. Očevici kažu da je stari Papuljas sve vreme samo ćutao. Ministar javnog reda Prokopis Pavlopulos je u nekoliko navrata ponovio da vlada ima mehanizme da energično dejstvuje štiteći, pri tom, tekovine demokratije. O energičnim merama i činjenici da svako zna svoj zadatak, ali i da on lično zna i ko stoji iza namere da se nasiljem postignu određeni ciljevi, ministar je govorio i danas po podne posle hitne sednice vlade. U isto vreme, gnevni anarhisti, mladi od 15 do 25 godina, jurišali su kamenicama na policiju koja je štitila Parlament. Učitelji i profesori, a među njima je bilo i đaka, nisu želeli da odustanu od štrajka koji je ranije bio najavljen. Međutim, i ovaj skup anarhisti su iskoristili da izazovu nerede koje je kasnije bilo sve teže obuzdati. Zapaljivi kokteli bacani su na policajce koji su štitili spomenik, povređenih je već rano popodne bilo na desetine. Unutra, za govornicom, smenjivali su se partijski, opozicioni lideri koje je premijer prethodno, u odvojenim sastancima, pokušao da pozove na partijski konsenzus u nacionalnom interesu. Lider socijalista Jorgos Papandreu je premijeru tada, a kasnije i za govornicom skupštine, poručio da su vanredni izbori jedini izlaz i da konzervativna vlada koja je, kako je rekao, očigledno nesposobna da rukovodi zemljom, treba da ode. Grčka se suočava sa teškom krizom, ekonomskom, socijalnom i funkcionalnom, rekao je predsednik PASOK-a i naglasio da je sadašnja vlada izgubila poverenje građana. „Sa ovakvom vladom koja je nesposobna da preduzme prave mere, Grčkoj nema budućnosti”, rekao je Papandreu što je u parlamentu dočekano burnim aplauzom socijalističkih poslanika. Nameru za zajedničkom akcijom i odgovornošću nisu pokazali ni lideri drugih opozicionih partija. Komunisti smatraju da su konzervativci na vlasti i njihovi prethodnici, socijalisti, u stvari, jezgro jačanja nezadovoljstva mladih koji, kako je rekla Aleka Papariga, lider partije, ne osećaju snagu države, onih koji je vode. Ona smatra da ostale partije levice ne treba da se prave slepe i gluve za ono što se dešava kao da sa akcijama mladih nemaju baš nikakve veze. Na groblju u Paljo Faliru, u toku sahrane nesrećnog šesnaestogodišnjaka Aleksandra Jorgopulosa, došlo je do velikih nereda. Ponovo zapaljivi kokteli, suzavac, desetine mladih obučenih u crno sa maskama na licima... Došlo je do panike jer je to gusto naseljeni priobalni deo grada, sa uskim ulicama na kojima se skupilo na hiljade Grka koji su želeli da se oproste od Aleksandra. „Poslednje zbogom”, kako su sahranu mladića koji je u subotu poginuo od policijskog metka i čija je smrt bila povod nereda širom cele zemlje, prenosili su svi grčki TV kanali. Okupljeni na gradskom groblju i hiljade onih koji su ostali na ulici, belim karanfilima su zasipali su pogrebnu povorku. Sve dok nije počela panika, neredi u kojima su povređeni i novinari. U trenutku dok ovo javljamo, talas nereda se ponavlja u celoj Grčkoj. U Atini i Solunu, sve ozbiljniji incidenti u različitim delovima grada. Savez levice izjavio je da nema nikakve veze sa vandalizmom mladih i da su neosnovane i nedopustive optužbe upućene na njihov račun. U ovom momentu, ukoliko vlada ne donese neku vanrednu meru, na snazi ostaje i sutrašnji generalni štrajk najvećih grčkih sindikata koji je ranije zakazan i koji je usmeren na nezadovoljstvo ekonomskom i socijalnom politikom vlade, korupcijom, skandalima... Apel Karamanlisa da u ovako složenoj situaciji odustanu od protesta i paralisanja zemlje, sindikati su odbili. Dakle, u sredu, sem nereda, Grčka je paralisana i generalnim štrajkom. Jasmina Pavlović-Stamenić [objavljeno: 10/12/2008] Izvor: Politika permalink


Iz ekspozea premijerke o 100 dana rada Vlade Srbije - KruševacGrad\nPremijerka Srbije, Ana Brnabić, predstavila je danas u Kruševcu prvih 100 dana rada Vlade Srbije, a kao jedan od značajnijih rezultata, navela je to što je tokom tog perioda zaključeno sedam novih ugovora sa investitorima, ukupne vrednosti oko 78 miliona evra, čime će biti obezbeđeno 2.778 novih radnih mesta. Takođe, u ovom trenutku pregovara se sa još 45 kredibilnih investitora, gde je ukupna vrednost potencijalnog ulaganja oko 2,5 milijardi evra, a što predstavlja potencijal za otvaranje novih 23.600 radnih mesta\nPrema rečima premijerke, u ovom periodu minimalna cena rada povećana je za 10 odsto što je značajno za 350.000 zaposlenih koji primaju minimalac, a zbog dobrog stanja u budžetu Srbije, planirano je i povećanje plata i penzija do kraja godine, kao i jednokratna davanja.\nKao pozitivno navela je i to što je Srbija napredovala za 12 mesta na globalnoj listi konkurentnosti koju objavljuje Svetski ekonomski forum, istakavši da naša zemlja danas zauzima 78. mesto od 137 zemalja, što su najbolje pozicije u poslednjih deset godina.\nNavela je i to da je u prvih osam meseci ove godine Srbija ostvarila rast spoljnotrgovinske razmene od 13,2 odsto, da je izvoz porastao za 13,4 odsto, broj novozaposlenih za 5,5, a direktne strane investicije za 12,9 odsto.\nIndustrijska proizvodnja beleži rast od tri odsto u prvih osam meseci, rudarstvo od 4,7 odsto, dok je prerađivačka industrija najviše doprinela mesečnom međugodišnjem rastu u avgustu, sa 9,7 odsto.\nU ovom periodu, započeta je realizacija devet projekata navodnjavanja u Vojvodini , dva projekat počeće do kraja godine u Centralnoj Srbiji, što će doneti novih 50.000 hektara pod sistemima za navodnjavanje.\nU cilju povećanja broja turista iz inostranstva, posebno sa udaljenih tržišta, ukinute su vize za građane Indije i uvedena je avionska linija Peking-Beograd.\nNavela je i da je nastavljeno sa ulaganjem u turističku infrastrukturu, te da su po prvi put nakon 1987. godine nabavljeni avioni za potrebe Vojske Srbije.\nPodsetila je i na to da je Vlada uputila Skupštini na usvajanje Zakon o elektronskom poslovanju, da je završen i rad na Nacrtu zakona o elektronskoj upravi kao i javna rasprava, te da to konačno daje pravni okvir za pravu modernizaciju državne uprave i procesa poslovanja u Srbiji.\nKao važno istakla je i to što je uvedena automatska overa zdravstvenih knjižica, čime je prestala obaveza poslodavcima da overavaju knjižice zaposlenima, te da je na taj način ostvarena ušteda od oko 1,5 miliona evra godišnje.\nGovoreći o obrazovanju, Brnabička je kazala da je od ove školske godine kao obavezan predmet od petog razreda uvedena Informatika i računarstvo, te da su osnovne škole umrežene u okviru Akademske mreže Srbije.Navela je, između ostalog, i to da su za oko 20 odsto povećane kvote za upis studenata na tehničkim fakultetima, da je potpisan sporazum za podršku EU obrazovanju u iznosu od 27,4 miliona evra, da je kroz pilot projekat „E prosveta“ oko 200 škola širom Srbije počelo da koristi elektronski dnevnik, te da je usvojen i Zakon o visokom obrazovanju.\nKada je zdravstvo u pitanju, istakla je između ostalog i to da je Vlada odobrila 1.239 mesta za zapošljavanje u zdravstvenim ustanovama, te da je odobreno 870 specijalizacija i užih specijalizacija. Kao važno navela je i to da je potpisan ugovor za nabavku aparata za magnetnu rezonancu za dečju kliniku „Tiršova“, te da je objavljen javni poziv za nabavku „sajber noža“.\nGovoreći o evropskim integracijama i međunarodnoj saradnji, premijerka je kazala da je Srbija, u okviru Berlinskog procesa, učestvovala na Samitu u Trstu gde je potpisan Ugovor o osnivanju Transportne zajednice Jugoistočne Evrope.\nKazala je i to da je Srbija sa Nemačkom potpisala Zapisnik o međuvladinim pregovorima, čija je ukupna vrednost 39,5 miliona evra bespovratne pomoći Nemačke i obuhvatiće projekte u tri oblasti- održivi ekonomski razvoj, zaštita životne sredine, demokratija, reforma javne uprave i vladavina prava.\nPremijerka je kazala i da je uspešno završena prva zvanična poseta predsednice vlade Briselu, da je u susretima sa zvaničnicima EU potvrđeno otvaranje novih poglavlja do kraja godine, te da su za sledeću godinu dogovorene posete predsednika Evropskog parlamenta sa delegacijom investitora iz EU, kao i predsednika Evropske komisije.\n12.12.2020 0 236\n12.12.2020 0 146\n10.08.2020 0 137\n10.08.2020 0 432\n18. oktobra 2021., 08:39


Rot: Uspeh Brnabićeve olakšaće Srbiji put ka EU - European Western Balkans\nBEOGRAD – Uspeh Ane Brnabić u obavljanju dužnosti premijera olakšaće Srbiji put ka Evropskoj uniji, izjavio je nemački ministar za EU Mihael Rot u intervjuu za današnji Blic.\n“Ja mogu samo da ohrabrim Anu Brnabić da svoju važnu dužnost obavlja energično i nezavisno. Njen uspeh će zasigurno olakšati Srbiji put ka Evropskoj uniji”, rekao je Rot, koji je doputovao u Beograd.\nOn je dodao da ga veoma raduje što je nova predsednica Vlade odmah nedvosmisleno izjavila da se budućnost zemlje nalazi u EU.\nRot kaže da je imao prilike da se uveri u njenu izuzetnu kompetentnost još dok je bila ministarka.\n“Sasvim sam siguran da ćemo sarađivati sa njenom vladom blisko i u duhu poverenja. Iako izbor Ane Brnabić za mene predstavlja značajan signal da se Srbija korak po korak razvija u pravcu otvorenog i tolerantnog društva, ipak znam iz sopstvenog iskustva u svojoj zemlji da to ne znači kraj diskriminacije i izolacije pripadnika kulturnih, etničkih, verskih ili pak seksualnih manjina”, rekao je nemački ministar.\nOn je istakao da vrata EU ostaju otvorena za sve države Zapadnog Balkana, a perspektiva za članstvo i dalje stoji.\n“Brzina, pritom, zavisi od toga sa koliko odlučnosti srpska vlada pristupa reformama. A Srbija je već postigla značajan napredak u pristupnom procesu. Posebnu pažnju Srbija treba da posveti reformi pravosuđa i vladavini prava, uključujući slobodu medija”, dodao je Rot.\nUpitan kako bi opisao nemačko-srpske odnose, on je rekao da su ti odnosi “na svim nivoima, od političkog do međuljudskog, bliski i mnogostruki”.\nAna BrnabićMihael RotZapadni Balkan


Njihovo prijateljstvo je sve jače, Nole i Rodžer ponovo zajedno! (foto)\nIzvor: Sportske.net, 06.Okt.2018, 16:52 (ažurirano 02.Apr.2020.)\nGodinama se spekulisalo o nekakvoj netrpeljivosti, ali sada je valjda svima jasno da osim rivaliteta među njima postoji i maksimalno uvažavanje.\nTo se pokazalo i nedavno u Čikagu, gde su bili u istoj ekipi na ''Lejver kupu'' tokom kojeg su jedan drugom uputili brojne lepe reči.\nZnate već da je Federer u jednom trenutku bio i u ulozi Novakovog trenera, a po povratku u Beograd, naš najbolji teniser >> Pročitaj celu vest na sajtu Sportske.net << je sa oduševljenjem govorio o utiscima sa ''Lejver kupa''.\nNole i Rodžer su sada u Šangaju, gde se pripremaju za start na turniru u ovom kineskom gradu, a ATP je na svom Tviter nalogu ovog popodneva preneo da su njih dvojica danas zajedno trenirali.\nAko sve bude prema očekivanjima, Đoković i Federer bi mogli da se sastanu tek u finalu, a OVDE možete da vidite kako izgleda Novakov raspored u Šangaju.\n.@DjokerNole & @rogerfederer practicing together @SH_RolexMasters 😍\nPhoto caption contest 👇 pic.twitter.com/MF7w9IJH0a\nIzvor: Mondo, 07.Okt.2018, 12:39\nPrvi i drugi nosilac na specifičan način se pripremaju za nastup na mastersu u Šangaju..U ponedeljak startuje masters u Šangaju, čiji je nagradni fond 7.086.700 dolara...Prvi nosilac je Rodžer Federer, koji brani titulu, dok je Novak Đoković drugi favorit na turniru koji je osvajao 2012, 2013....


Kurs slovenačkog - Slovenački jezik za strance\nKurs slovenačkog - Slovenački kao strani jezik - Audio verzija\nOd 1994. godine zvanično se vrši provera nivoa znanja slovenačkog jezika za sve one kandidate kojima to nije maternji jezik. Uz to, treba naglasiti da je provera znanja ovog jezika u skladu i sa pravilima Zajedničkog evropskog referentnog okvira za jezike, to jest CEFR - a (The Common European Framework of Reference for Languages), prema kome postoji ukupno 6 nivoa znanja određenog jezika, stim što su nivoi znanja slovenačkog kao stranog jezika nešto drugačije organizovani, pa tako zapravo postoji 3 nivoa.\nKoji sve nivoi ispita za proveru znanja slovenačkog kao stranog jezika postoje\nKao što smo već rekli, postoji ukupno 3 nivoa, stim što je svaki od ta tri nivoa u skladu sa pravilima CEFR - a. To su nivoi : Osnovni - Basic level, koji odgovara nivou A 2, to jest B 1 po CEFR - u, zatim Srednji nivo - Intermediate level, koji je u skladu sa B 2 nivoom i Napredni nivo - Advanced level, koji odgovara nivoima C 1 i C 2 Zajedničkog evropskog referentnog okvira za jezike. Tako da, praktično gledano kandidati po uspešno položenom ispitu mogu da steknu sertfikat o jednom od pet nivoa znanja slovenačkog jezika i to : A 2, B 1, B 2, C 1 i C 2 po CEFR - u.\n1. Osnovni - Basic level\nKandidat koji savlada ovaj nivo poznavanja slovenačkog kao stranog jezika može da razgovara o svakodnevnim temama ukoliko se govori sporo i razgovetno, te da razume kraće, jednostavno napisane tekstove na ovom jeziku. Takođe, može i da piše tekstove, uz adekvatnu pomoć, ukoliko mu je tema dovoljno bliska, kao i da učestvuje u razgovoru sa izvornim govornicima jezika, iako se od njega ne očekuje da u potpunosti razume sve reči tokom razgovora.\n2. Srednji nivo - Intermediate level\nKandidat koji poseduje znanja slovenačkog jezika kao stranog koja odgovaraju srednjem nivou bi trebalo da može da se snađe u razgovorima na različitu temu, te da razume duže, ne previše komplikovane tekstove, da iznese svoje mišljenje o određenoj temi prilično jasno i gramatički ispravno, a od kandidata na ovom nivou znanja se ne očekuju neke preterano velike greške u izražavanju, bilo pisanom bilo usmenom.\n3. Napredni nivo - Advanced level\nU okviru ovog nivoa znanja se od kandidata očekuje da može da se snađe u gotovo svim situacijama i razgovorima o različitim temama, te da može da piše složene, duže tekstove, kao i da u potpunosti slobodno učestvuje u razgovorima sa izvornim govornicima slovenačkog jezika.\nKako izgleda ispit slovenačkog jezika za strance\nIspit za proveru nivoa znanja slovenačkog jezika za strance se sastoji od dva dela i to pismenog i usmenog. Oblasti koje se proveravaju u okviru svakog ispita su : Slušanje, Čitanje, Pisanje i Konverzacija.\nU većini slučajeva se za osnovni nivo znanja ispit održava u toku jednog dana, dok je za ostale nivoe ispit podeljen u dva dela koji se sprovode najčešće dan za danom.\n1. Osnovni - Basic level - A 2 i B 1 nivo\nUkupno vreme trajanja ispita za ovaj nivo znanja je 135 minuta, a po oblastima je satnica sledeća : Slušanje - 25 minuta, Čitanje - 40 minuta, Pisanje - 40 minuta i Konverzacija - 10 do 15 minuta plus 10 minuta za pripremu.\nU okviru oblasti Slušanje kandidat najpre sluša kraći audio materijal poput izjava, najava i slično, a zatim odgovara na pitanja u vezi sa onim što je čuo. Provera oblasti Čitanje podrazumeva da kandidat ima zadatak da pročita nekoliko kraćih novinskih ili tekstova sa interneta, a zatim popunjava test u kome su pitanja vezana za pročitane tekstove. Oblast Pisanje se proverava tako što kandidat ima zadatak da napiše odgovor na određeno pismo, dok provera oblasti Konverzacija podrazumeva najpre kratko predstavljanje kandidata, nakon čega ima zadatak da opiše sliku koja mu je zadata i da odgovara na pitanja ispitivača.\nDa bi kandidat uspešno položio ovaj ispit neophodno je da uspešno uradi 60 % ispita, kako bi dobio sertifikat o poznavanju A 2 nivoa znanja slovenačkog kao stranog jezika. Ukoliko, pak uspešno uradi 85 % ovog ispita, onda stiče sertifikat o znanju B 1 nivoa slovenačkog jezika.\n2. Srednji nivo - Intermediate level - B 2 nivo\nProvera oblasti Slušanje traje 30 minuta, Čitanje 50 minuta, dok je za proveru oblasti Pisanja namenjeno 70 minuta ovog ispita, a za proveru oblasti Konverzacije namenjeno 30 minuta, odnosno 15 minuta za ispitivanje i isto toliko za pripremu kandidata. Ukupno vreme trajanja ovog ispita je 180 minuta.\nU okviru provere prve oblasti, kandidati slušaju audio materijal poput dijaloga ili delova predavanja, te odgovaraju na pitanja koja su vezana za odslušani materijal. Provera oblasti Čitanje podrazumeva da kandidat čita tekstove različite dužine, forme i težine, a u većini slučajeva su u pitanju tekstovi iz novina i sa interneta, a potom rešava test koji je vezan za pročitane tekstove. U okviru oblasti Pisanje kandidat ima zadatak da napiše esej ili duži tekst na zadatu temu, dok u okviru provere oblasti Konverzacije najpre ima zadatak da opiše zadatu sliku i iznese svoje mišljenje o njoj, te da izloži svoje mišljenje o temi koja mu je zadata.\nDa bi kandidat položio ovaj test neophodno je uspešno uradi barem 60 % ispita, a u tom slučaju stiče sertifikat o B 2 nivou znanja slovenačkog jezika kao stranog.\n3. Napredni nivo - Advanced level - C 1 i c 2 nivo\nIspit za napredni nivo znanja slovenačkog jezika za strance traje ukupno 95 minuta, a praktično se proveravaju samo dve oblasti, jer se Čitanje i Pisanje proveravaju zajedno, dok provera oblasti Slušanja i Konverzacije predstavlja drugu oblast provere. Provera Čitanja i Pisanja traje 60 minuta, a 35 minuta traje provera Slušanja i Konverzacije, stim što sama provera traje 20 minuta, dok kandidati imaju na raspolaganju 15 minuta da se pripreme za proveru.\nProvera prve dve oblasti podrazumeva najpre čitanje dužih i kraćih tekstova različite tematike, a potom kandidat ima zadatak da napiše esej, u kome će izložiti svoje mišljenje o svemu onome što je pročitao. Provera druge dve oblasti se sastoji u izlaganju kandidata o zadatoj temi, nakon čega stupa u interakciju sa ispitivačem, te odgovara na pitanja koja mu on postavlja, a i on postavlja pitanja ispitivaču simulirajući dijalog.\nUkoliko kandidat uspešno uradi 60 % ovog ispita, stiče međunarodno priznat sertifikat o poznavanju slovenačkog jezika kao stranog za C 1 nivo znanja, a ukoliko uspešno uradi 85 % ispita stiče sertifikat o najvišem nivou poznavanja ovog jezika, to jest C 2 nivou.\nŠta još treba da znate o ispitima za proveru znanja slovenačkog kao stranog jezika\nIspiti za proveru znanja slovenačkog kao stranog jezika se organizuju dva puta godišnje i to najčešće polovinom septembra i u drugoj polovini novembra. Ukoliko, pak kandidatima ne odgovaraju datumi koji su određeni zvaničnim kalendarom, oni mogu zahtevati od ovlašćenog test centra održavanje individualnog ispita provere, stim što je u tom slučaju nadoknada za polaganje ispita viša. Kako je rok za podnošenje prijava i uplatu određen na najkasnije deset dana pre datuma održavanja ispita, neophodno je da se kandidati na vreme raspitaju za datum polaganja, kako bi izvršili blagovremenu prijavu i uplatili nadoknadu za polaganje ispita.\nTakođe, ukoliko kandidat iz opravdanog razloga mora da otkaže ispit, to može učiniti najkasnije dva dana pre zakazanog termina za polaganje, stim što mu se zakazuje sledeći termin polaganja ili ima mogućnost da mu bude vraćeno 85 % novca koji je uplatio kao nadoknadu za polaganje. A ukoliko se ne odjavi na vreme i ne pojavi se na ispitu, neće mu biti vraćen novac, a može da se prijavi za neki naredni termin polaganja, stim da u tom slučaju plaća naknadu za polaganje u punom iznosu. Rezultati ispita su dostupni kandidatima najkasnije 30 dana nakon dana polaganja, a ukoliko su uspešno prošli ispit dobiće međunarodno priznat Sertifikat slovenačkog kao drugog i stranog jezika (Certificate of Slovene as a Second and Foreign Language). Dok, ukoliko nisu uspešno prošli ispit, kandidati dobijaju specifikaciju rezultata, koja je u formi izjave. Ako kandidati nisu zadovoljni rezultatima ispita i eventualno imaju neku žalbu ili primedbu, mogu je uputiti ovlašćenom test centru i to najkasnije 8 dana od dana prijema izjave o rezultatima.\nOsobe sa posebnim potrebama koje žele da polažu ispit za proveru znanja slovenačkog jezika kao stranog mogu da polažu ispit koji je prilagođen njihovim potrebama, a neophodno je da blagoremeno iznesu svoje zahteve ovašćenom test centru.\nSpisak gradova za kurs i obuku za slovenački jezik za strance


[Predavanje] Predstavljanje knjige Aleksandre Bulatović i Olivere Pavićević „Crna ekonomija i crno društvo“ – INSTITUT ZA FILOZOFIJU I DRUŠTVENU TEORIJU\n🗓 10. dec 🕒 12:00pm 🔹IFDT - Kraljice Natalije 45\nOrganizovani kriminal i korupcija su direktno suprotstavljeni principima demokratskog poretka jer podrivaju formalne procese u društvu. Šteta koju organizovani kriminal nanosi društvu ima višestruke dimenzije koje zauzimaju spektar između direktnih i opipljivih posledica, kao što je fizička povreda, do apstraktnog uticaja na život u zajednici narušavanjem strukture veza u društvu putem korupcije. Knjiga „Crna ekonomija i crno društvo“ predstavlja nastojanje autorki da predstave odnos organizovanog kriminala i države kroz mehanizme promene vrednosti u društvu, fenomenologiju sinergije organizovanog kriminala i države i rezultate te dinamike.\nU razgovoru o knjizi će učestvovati Aleksandar Fatić, Srđan Korać, Lilijana Čičkarić i autorke.\nAleksandra Bulatović je naučna saradnica Instituta za filozofiju i društvenu teoriju Univerziteta u Beogradu. Njeno istraživačko interesovanje je usmereno na sferu društvene kontrole, a poseban interes ima za pitanja humane bezbednosti u okviru koje je ključna kategorija pravo na optimalan kvalitet života, što se odnosi na čitav spektar etičkih pitanja na nivou javne politike kao i na nivou individualnih i kolektivnih vrednosti.\nOlivera Pavićević je naučna saradnica Instituta za kriminološka i sociološka istraživanja. Bavi se feminističkom perspektivnom na probleme represivnog odgovora društva na društvene devijacije i koncipiranje relevantne infrastrukture, a posebno fokusira savremeni teorijski diskurs otpornosti.